ส่วนที่ 1

การประกอบธุรกิจ

1.  นโยบายและภาพรวมการประกอบธุรกิจ

  บริษัท ไทยรับประกันภัยต่อ จำกัด (มหาชน) ก่อตั้งขึ้นเมื่อวันที่ 18 กรกฎาคม 2521
  จากความร่วมมือและสนับสนุนของผู้ที่เกี่ยวข้องกับธุรกิจประกันภัยของไทยในขณะนั้นทุกฝ่ายทั้งภาครัฐและเอกชน
  ได้จดทะเบียนเป็นบริษัทจำกัดในนามบริษัท ไทยรับประกันภัยต่อ จำกัด ด้วยทุนจดทะเบียนเริ่มต้น
  30 ล้านบาท ได้รับใบอนุญาตจากกระทรวงพาณิชย์ ให้ประกอบธุรกิจเฉพาะการประกันภัยต่อ
  โดยมีบริษัทประกันวินาศภัยและประกันชีวิตที่ประกอบธุรกิจในประเทศขณะนั้นทุกบริษัทเป็นผู้ร่วมก่อตั้งและถือหุ้นในสัดส่วนที่เฉลี่ยกันไป
  ไม่มีรายใดหรือกลุ่มใดเป็นผู้ถือหุ้นใหญ่ที่มีสิทธิมีเสียงในการควบคุมบริษัทฯ
  มีวัตถุประสงค์หลักที่จะดำเนินการเพื่อให้เกิดประโยชน์สูงสุดต่อธุรกิจประกันภัยและเศรษฐกิจของประเทศโดยส่วนรวม
  ด้วยการเป็นบริษัทประกันภัยต่ออาชีพ (Professional Reinsurer) ของไทยอย่างแท้จริง
  เพื่อช่วยเพิ่มขีดความสามารถในการรับเสี่ยงภัยไว้ในประเทศให้มากขึ้นและช่วยสงวนเงินตราต่างประเทศไว้ได้อีกทางหนึ่ง
  ต่อมาเมื่อวันที่ 30 ธันวาคม 2536 บริษัทฯ
  ได้จดทะเบียนแปรสภาพเป็นบริษัทมหาชนตามกฎหมายว่าด้วยบริษัทมหาชนจำกัด
  ปัจจุบันสัดส่วนการถือหุ้นของบริษัทประกันภัยยังคงมีอยู่ประมาณร้อยละ 12 ของทุนของบริษัทฯ
  กระจายไปกว่า 30 บริษัท

1.  วิสัยทัศน์และ เป้าหมายในการดำเนินธุรกิจ

    1.  วิสัยทัศน์

  “เราพร้อมเป็นคำตอบของธุรกิจประกันภัยในอาเซียน”

1.  พันธกิจ

    -   เราเป็นคู่ค้า คู่คิดที่มีคุณค่า

    -   มุ่งสร้างผลตอบแทนสูงอย่างต่อเนื่องแก่ผู้ถือหุ้น

    -   เราพัฒนาและเพิ่มคุณภาพชีวิตของพนักงาน

2.  เป้าหมายในการดำเนินธุรกิจ

    1.  การขยายฐานรายได้จากธุรกิจประกันชีวิต

  บริษัทฯ มีเป้าหมายที่จะเพิ่มสัดส่วนรายได้จากธุรกิจประกันภัยต่อด้านประกันชีวิตให้สูงขึ้น
  เพื่อสร้างความสมดุลและความมั่นคงของรายได้โดยรวมให้ดียิ่งขึ้น
  ทั้งนี้เนื่องจากผลประกอบการด้านการประกันชีวิตนั้น มีความแน่นอนมากกว่าด้านประกันวินาศภัย
  ด้วยเหตุที่สถิติประกันภัยที่ว่าด้วยเหตุและโอกาสของการเสียชีวิตของผู้เอาประกันสามารถคาดคะเนจากฐานสถิติข้อมูลในอดีตได้แน่นอนกว่า
  ผิดกับการประกันภัยต่อด้านประกันวินาศภัยที่มีความผันผวนสูงและมีความเสี่ยงมากกว่า
  ซึ่งภายในระยะเวลาเพียง 15 ปีนับจากที่บริษัท ไทยรีประกันชีวิต จำกัด (มหาชน)
  ได้จัดตั้งขึ้นเพื่อดำเนินธุรกิจประกันภัยต่อด้านประกันชีวิต
  สามารถขยายตัวเติบโตได้อย่างดีและต่อเนื่อง
  จนทำให้สัดส่วนรายได้เบี้ยประกันภัยต่อที่รับสุทธิจากงานประกันชีวิตในปัจจุบันมีสัดส่วนเพิ่มขึ้นเป็นร้อยละ
  26.5 ของเบี้ยประกันภัยต่อรับสุทธิรวมของกลุ่มบริษัทฯ
  จึงนับได้ว่างานประกันภัยต่อด้านประกันชีวิตเป็นธุรกิจหลักด้านหนึ่งของกลุ่มในปัจจุบันและจะทวีความสำคัญมากยิ่งขึ้นในอนาคต

2.  การขยายฐานรายได้จากการเป็นผู้ให้บริการ (Service Provider)

  นอกเหนือจากการทำธุรกิจการรับประกันภัยต่อที่เป็นธุรกิจหลักแล้ว บริษัทฯ
  ยังมีแผนงานต่อเนื่องที่จะขยายฐานธุรกิจไปสู่ธุรกิจการเป็นผู้ให้บริการ (Service Provider)
  ในกิจกรรมที่เกี่ยวเนื่องกับการประกันภัย
  เพื่อทำให้รายได้ส่วนนี้เป็นเสาหลักต้นที่สี่เพิ่มขึ้นนอกเหนือจากรายได้จากการรับประกันภัยต่อด้านประกันวินาศภัย
  รายได้จากการรับประกันภัยต่อด้านการประกันชีวิตและรายได้จากการลงทุนที่มีอยู่เดิมแล้ว
  ซึ่งจะช่วยลดผลกระทบจากความผันผวนของผลการดำเนินงานได้เป็นอย่างดี
  ปัจจุบันมีบริษัทย่อยจำนวน 6
  แห่งที่ทำธุรกิจดังกล่าวนี้อยู่และสามารถช่วยสร้างฐานรายได้จากค่าบริการให้เติบโตขึ้นในอนาคต

2.  การเปลี่ยนแปลงและพัฒนาการที่สำคัญของบริษัทฯ

  --------------- ------------------------------------------------------------------------------------------------
  สิงหาคม 2551     ได้รับการประกาศรายชื่อยกย่องเป็นตัวอย่างที่ดีไว้ในเว็บไซต์ของสำนักงานคณะกรรมการกำกับหลักทรัพย์และตลาดหลักทรัพย์
                  จากการที่ได้รับคะแนนประเมินคุณภาพการประชุมผู้ถือหุ้นสามัญประจำปี 2551 (Annual General Meeting) สูงกว่า 100 คะแนน

  กรกฎาคม 2552    ได้รับการจัดอันดับเครดิตด้านความมั่นคงทางการเงินและความสามารถในการจ่ายค่าสินไหมทดแทนจากสถาบันจัดอันดับเครดิต S&P’s
                  ที่ระดับ axAA- (ASEAN Regional Scale rating)

  พฤศจิกายน 2552   ได้รับรางวัลประกาศเกียรติคุณ “คณะกรรมการแห่งปี–ดีเด่น ประจำปี 2008/2009 ” ที่จัดโดยสถาบันกรรมการบริษัทไทย (IOD)
                  ร่วมกับตลาดหลักทรัพย์แห่งประเทศไทย และหน่วยงานภาคธุรกิจ

  ธันวาคม 2552     ได้รับการประเมินระดับการกำกับดูแลกิจการบริษัทจดทะเบียนไทยประจำปี 2552
                  ที่จัดทำโดยสมาคมส่งเสริมสถาบันกรรมการบริษัทไทย (IOD) ในระดับ “ดีเลิศ”

  ธันวาคม 2553     ได้รับการปรับเพิ่มอันดับเครดิตด้านความมั่นคงทางการเงินและความสามารถในการจ่ายค่าสินไหมทดแทนจากสถาบันจัดอันดับเครดิต
                  S&P’s จากเดิมที่ระดับ axAA- (ASEAN Regional Scale rating) เป็น ระดับ axAA (ASEAN Regional Scale
                  rating)

  ธันวาคม 2554     จากผลกระทบจากอุทกภัยครั้งใหญ่ สถาบันจัดอันดับเครดิต S&P’s
                  ได้ปรับลดอันดับเครดิตด้านความมั่นคงทางการเงินและความสามารถในการจ่ายค่าสินไหมทดแทนจากเดิมที่ระดับ axAA (ASEAN
                  Regional Scale rating) ลงมาที่ระดับ axA+ (ASEAN Regional Scale rating)

  ธันวาคม 2554     ได้รับการประเมินระดับการกำกับดูแลกิจการบริษัทจดทะเบียนไทยประจำปี 2554
                  ที่จัดทำโดยสมาคมส่งเสริมสถาบันกรรมการบริษัทไทย (IOD) ในระดับ “ดีเลิศ”

  กุมภาพันธ์ 2555    จากการที่ธุรกิจของบริษัทฯ ได้รับผลกระทบอย่างรุนแรงจากอุทกภัยครั้งใหญ่ในปี 2554
                  ที่ประชุมวิสามัญผู้ถือหุ้นมีมติอนุมัติการเพิ่มทุนจดทะเบียนของบริษัทฯ จำนวน 2,325,139,920 บาท จากทุนจดทะเบียนเดิมจำนวน
                  1,187,354,940 บาท เป็น 3,512,494,860 บาท จัดสรรให้ผู้ถือหุ้นเดิมในสัดส่วน 0.75 หุ้นเดิมต่อ 1 หุ้นใหม่ในราคาหุ้นละ 3
                  บาทและเสนอขายนักลงทุนแบบเฉพาะเจาะจงส่วนหนึ่งในราคาหุ้นละ 3 บาท

  มีนาคม 2555      ดำเนินการเพิ่มทุนเสร็จสิ้น โดยได้รับเงินค่าหุ้นจากการเพิ่มทุนในครั้งนี้รวม 6,975.4 ล้านบาท ในการเพิ่มทุนครั้งนี้ บริษัทฯ
                  ได้ผู้ร่วมทุนรายใหม่คือ Fairfax จากประเทศแคนนาดา ถือหุ้นในนาม HWIC ASIA FUND ในสัดส่วนร้อยละ 22.53

  กันยายน 2556     นำบริษัท ไทยรีประกันชีวิต จำกัด (มหาชน) เข้าจดทะเบียนในตลาดหลักทรัพย์แห่งประเทศไทย เมื่อวันที่ 9 ตุลาคม 2556
                  โดยเสนอขายหุ้นเดิมที่บริษัทฯถือบางส่วนให้แก่ประชาชนทั่วไป มีผลทำให้สัดส่วนการถือหุ้นลดลงจากร้อยละ 100 คงเหลือร้อยละ 51

  ธันวาคม 2556     ได้รับการประเมินระดับการกำกับดูแลกิจการบริษัทจดทะเบียนไทยประจำปี 2556
                  ที่จัดทำโดยสมาคมส่งเสริมสถาบันกรรมการบริษัทไทย (IOD) ในระดับ “ดีเลิศ”

  สิงหาคม 2557     ที่ประชุมวิสามัญผู้ถือหุ้นครั้งที่ 1/2557 มีมติอนุมัติการเพิ่มทุนจดทะเบียนของบริษัทฯ จำนวน 702,498,972 บาท
                  จากทุนจดทะเบียนเดิมจำนวน 3,512,494,860 บาท เป็น 4,214,993,832 บาท จัดสรรให้ผู้ถือหุ้นเดิมในสัดส่วน 10 หุ้นเดิมต่อ
                  1 หุ้นใหม่ในราคาหุ้นละ 3 บาทและเสนอขายนักลงทุนแบบเฉพาะเจาะจงส่วนหนึ่งในราคาหุ้นละ 3 บาท

  สิงหาคม 2557     ที่ประชุมวิสามัญผู้ถือหุ้นครั้งที่ 1/2557 เมื่อวันที่ 4 สิงหาคม 2557 มีมติอนุมัติการแก้ไขเพิ่มเติมข้อบังคับของบริษัทฯ ข้อที่ 10 เป็น
                  “ข้อ 10. หุ้นของบริษัทโอนได้โดยไม่มีข้อจำกัด”
                  เพื่อให้สอดคล้องกับหนังสืออนุญาตจากคณะกรรมการกำกับและส่งเสริมการประกอบธุรกิจประกันภัย หรือ คปภ ตามหนังสือเลขที่
                  4220/2385 ลงวันที่ 15 สิงหาคม 2556 ให้มีคนต่างด้าวถือหุ้นในบริษัทฯ ได้เกินกว่าร้อยละ 49
                  ของหุ้นที่มีสิทธิออกเสียงและจำหน่ายได้แล้วทั้งหมดของบริษัทฯ

  กันยายน 2557     ดำเนินการเพิ่มทุนเสร็จสิ้น โดยได้รับเงินค่าหุ้นจากการเพิ่มทุนในครั้งนี้รวม 2,107.5 ล้านบาท

  พฤศจิกายน 2557   ปรับลดสัดส่วนการลงทุนในบริษัท ไทยรีประกันชีวิต จำกัด (มหาชน) จากร้อยละ 51.0 คงเหลือร้อยละ 41.5

  พฤศจิกายน 2557   ขายการลงทุนในบริษัท ไทยอินชัวเรอส์ดาต้าเนท จำกัด ซึ่งเป็นบริษัทร่วมของบริษัทฯ ออกทั้งหมด จากเดิมที่มีสัดส่วนการถือหุ้น 24.5

                  
  --------------- ------------------------------------------------------------------------------------------------

3.  โครงสร้างการถือหุ้นของกลุ่มบริษัท

    1.  โครงสร้างกลุ่มบริษัท

  ปัจจุบันบริษัทฯ มีบริษัทย่อยจำนวน 6 บริษัท
  โดยบริษัทย่อยดังกล่าวจัดตั้งขึ้นเพื่อประกอบธุรกิจที่เกี่ยวเนื่องกับธุรกิจการประกันภัย
  โดยมีโครงสร้างกลุ่มบริษัทฯ ดังนี้

  []

2.  การประกอบธุรกิจของบริษัทย่อยและบริษัทร่วม มีดังนี้

1.  บริษัท ไทยรีประกันชีวิต จำกัด (มหาชน) หรือ ไทยรีประกันชีวิต (THREL) บริษัทย่อย
    ปัจจุบันมีทุนจดทะเบียนและเรียกชำระแล้วจำนวน 600 ล้านบาท
    ได้เข้าจดทะเบียนในตลาดหลักทรัพย์เมื่อ 9 ตุลาคม 2556 โดยบริษัทฯ
    เป็นผู้ถือหุ้นรายใหญ่ในอัตราร้อยละ 41.5
    ได้รับใบอนุญาตจากกระทรวงพาณิชย์ให้ดำเนินธุรกิจประกันภัยต่อด้านการประกันชีวิตทุกประเภท
    เกิดจากการที่บริษัทฯ ได้แยกธุรกิจประกันภัยต่อด้านประกันชีวิตที่แต่เดิมดำเนินการโดยบริษัทฯ
    เองไปจัดตั้งเป็นบริษัทย่อยขึ้นมาในปี 2543
    เพื่อรับโอนธุรกิจประกันภัยต่อด้านประกันชีวิตรวมทั้งทรัพย์สินและหนี้สินทั้งหมดที่เกี่ยวข้องไป
    ทั้งนี้เพื่อให้เป็นไปตามพระราชบัญญัติประกันชีวิตและพระราชบัญญัติประกันวินาศภัย พ.ศ. 2535
    ที่กำหนดให้ต้องมีการแยกการประกอบธุรกิจประกันชีวิตและธุรกิจประกันวินาศภัยออกจากกัน

2.  บริษัท ไทยรี เทรนนิ่ง จำกัด หรือ ไทยรี เทรนนิ่ง (THRET) บริษัทย่อยที่บริษัทฯ
    ถือหุ้นร้อยละ 100 จัดตั้งขึ้นในเดือนกันยายน 2547 มีทุนจดทะเบียนและเรียกชำระแล้ว 5
    แสนบาท
    เพื่อดำเนินธุรกิจธุรกิจด้านการฝึกอบรมและให้คำปรึกษาโดยเน้นกลุ่มลูกค้าที่เป็นบริษัทในธุรกิจประกันภัยเป็นหลัก

3.  บริษัท ไทยรี เซอร์วิสเซส จำกัด หรือ ไทยรี เซอร์วิสเซส (THRES) บริษัทย่อยที่บริษัทฯ
    ถือหุ้นร้อยละ 100 จัดตั้งขึ้นในเดือนเมษายน 2549 ปัจจุบันมีทุนจดทะเบียนและเรียกชำระแล้ว
    60 ล้านบาท เพื่อดำเนินธุรกิจด้านการบริหารจัดการสินไหมทดแทนของการประกันสุขภาพ
    บริการด้านสนับสนุนการปฏิบัติงานอื่นแก่ธุรกิจประกันภัย เช่น Call Center
    และการบริการด้านสนับสนุนการปฏิบัติงานอื่นแก่กลุ่มบริษัทฯ เช่น การบริการด้าน IT เป็นต้น

นอกจากนี้ ไทยรี เซอร์วิสเซส ยังได้ถือหุ้นร้อยละ 100 ในบริษัทย่อยอีก 2 แห่งคือ

บริษัท ไทยรี ไลฟ์ แอสชัวรันซ์ โบรกเกอร์ จำกัด (THREB) ที่มีทุนจดทะเบียนและเรียกชำระแล้ว 2 ล้านบาท ประกอบธุรกิจเป็นนายหน้าประกันชีวิต เพื่อสนับสนุนการขายประกันภัยผ่าน Call Center

บริษัท ไทยรี แอคชัวเรียล คอนซัลติ้ง จำกัด (THREA) ที่มีทุนจดทะเบียนและเรียกชำระแล้ว 2 ล้านบาท ประกอบธุรกิจเป็นที่ปรึกษาและให้บริการด้านคณิตศาสตร์ประกันภัย

4.  บริษัท อีเอ็มซีเอส ไทย จำกัด (EMCS) เป็นบริษัทย่อยที่บริษัทฯ
    และไทยรีประกันชีวิต(บริษัทย่อย) ร่วมลงทุนกับนักลงทุนชาวไทยและมาเลเซีย
    ก่อตั้งขึ้นในปลายปี 2543 ปัจจุบันมีทุนเรียกชำระแล้ว 30 ล้านบาท โดยกลุ่มบริษัทฯ
    ได้เพิ่มสัดส่วนการลงทุนขึ้นตามลำดับ จนปัจจุบันบริษัทฯ มีสัดส่วนการถือหุ้นร้อยละ 49
    ของทุนที่เรียกชำระแล้ว และไทยรีประกันชีวิต(บริษัทย่อย) มีสัดส่วนการถือหุ้นร้อยละ 20
    ของทุนที่เรียกชำระแล้ว
    เพื่อดำเนินธุรกิจให้บริการด้านคอมพิวเตอร์ในการจัดการค่าสินไหมรถยนต์และจัดทำสถิติที่เกี่ยวข้อง

  นอกจากนี้ บริษัทฯ ยังได้เข้าไปลงทุนถือหุ้นในบริษัทอื่นที่ไม่นับรวมอยู่ในกลุ่มบริษัทฯ
  ในสัดส่วนที่เกินกว่าร้อยละ 10 ของทุนจดทะเบียนอีก 1 แห่งคือ บริษัท ที.ไอ.ไอ. จำกัด
  หรือที่รู้จักกันในชื่อของ สถาบันประกันภัยไทย
  ที่เกิดจากการร่วมทุนจัดตั้งของบริษัทประกันชีวิตและประกันวินาศภัยในประเทศกว่า 50 บริษัท
  เพื่อเป็นสถาบันวิชาชีพเพื่อการพัฒนาทางวิชาการและการศึกษาแก่บุคลากรในวงการประกันภัย
  มีทุนจดทะเบียนและเรียกชำระแล้วจำนวน 21.5 ล้านบาท โดยบริษัทฯ ถือหุ้นในสัดส่วนร้อยละ
  20 เป็นเงินลงทุนรวม 4.4 ล้านบาท

1.  ความสัมพันธ์กับกลุ่มธุรกิจของผู้ถือหุ้นใหญ่

  บริษัทฯ ไม่มีการทำรายการค้ากับผู้ถือหุ้นรายใหญ่

2.  ลักษณะการประกอบธุรกิจ

    1.  ลักษณะผลิตภัณฑ์หรือบริการ

  โครงสร้างรายได้ของบริษัทฯ และบริษัทย่อย ประกอบด้วยสองส่วนหลัก คือ
  รายได้จากการรับประกันภัย และรายได้จากการลงทุน
  ส่วนรายได้จากการให้บริการที่เกี่ยวเนื่องกับการประกันภัยที่ดำเนินการโดยบริษัทย่อยนั้น
  ยังมีสัดส่วนเพียงเล็กน้อย แต่คาดว่าจะทวีความสำคัญมากยิ่งขึ้นในอนาคต
  ซึ่งสามารถเปรียบเทียบได้ดังนี้

(หน่วย : ล้านบาท)

  --------------------------- ------------------- ---------- ------- ---------- ------- ---------- -------
  สายผลิตภัณฑ์/กลุ่มธุรกิจ           ดำเนินการโดย         ปี 2557             ปี 2556             ปี 2555     

                                                  จำนวนเงิน   ร้อยละ   จำนวนเงิน   ร้อยละ   จำนวนเงิน   ร้อยละ

                                                                                                   

  1.                          ไทยรี/ไทยรีประกันชีวิต   6,009.1    88.5    5,576.2    85.2    5,355.3    81.8
  เบี้ยประกันภัยที่ถือเป็นรายได้สุทธิ                                                                         

                              (เฉพาะไทยรี)         4,426.1            4,176.5            4,314.6     

  2. รายได้จากการลงทุนสุทธิ^(/1)  ไทยรี/บริษัทย่อย        594.4      8.8     743.7      11.4    728.9      11.1

                              (เฉพาะไทยรี) ^(/2)   1,405.2            3,232.2            1,016.3     

  3. รายได้ค่าจ้างและค่าบำเหน็จ    ไทยรี/ไทยรีประกันชีวิต   86.9       1.3     114.7      1.8     377.4      5.8

                              (เฉพาะไทยรี)         84.2               110.4              371.9       

  4. รายได้จากการให้บริการสุทธิ    ไทยรี/บริษัทย่อย        97.2       1.4     111.0      1.7     82.6       1.3

  รวม                                             6,787.6    100.0   6,545.7    100.0   6,544.2    100.0
  --------------------------- ------------------- ---------- ------- ---------- ------- ---------- -------

  หมายเหตุ : ^(/1)รายได้จากการลงทุนสุทธิรวมรายได้อื่นไว้ด้วย

  ^(/2) นับรวมเงินปันผลรับจากบริษัทย่อย

  ลักษณะรายได้จากเบี้ยประกันภัยต่อรับส่วนใหญ่จะเป็นการรับประกันวินาศภัยต่อจากตลาดภายในประเทศ
  สัดส่วนของเบี้ยประกันภัยต่อรับสุทธิรวมจากทุกแหล่งงานในปี 2557 และปี 2556
  สามารถแยกตามแหล่งที่มาได้ดังนี้

+----------------------------------------+--------------+-------------+
|                                        | 2557         | 2556        |
+----------------------------------------+--------------+-------------+
|                                        | ร้อยละ        | ร้อยละ       |
+----------------------------------------+--------------+-------------+
| -   การประกันวินาศภัยต่อ -ในประเทศ         |              |             |
+----------------------------------------+--------------+-------------+
| อัคคีภัย                                  | 4.0          | 4.7         |
+----------------------------------------+--------------+-------------+
| ภัยทางทะเล                              | 0.8          | 1.4         |
+----------------------------------------+--------------+-------------+
| รถยนต์                                  | 6.7          | 6.6         |
+----------------------------------------+--------------+-------------+
| เบ็ดเตล็ด                                | 62.0         | 62.4        |
+----------------------------------------+--------------+-------------+
|                                        | 73.5         | 75.2        |
+----------------------------------------+--------------+-------------+
| -ต่างประเทศ                             | 0.0          | 0.1         |
+----------------------------------------+--------------+-------------+
| รวมการประกันวินาศภัยต่อ                    | 73.5         | 75.3        |
+----------------------------------------+--------------+-------------+
| -   การประกันชีวิตต่อ                      | 26.5         | 24.7        |
+----------------------------------------+--------------+-------------+
| รวม                                    | 100.0        | 100.0       |
+----------------------------------------+--------------+-------------+
|                                        |              |             |
+----------------------------------------+--------------+-------------+

  รูปแบบการรับประกันภัยต่อ มีการดำเนินงานใน 2 วิธีหลัก คือ

1.  การรับประกันแบบเฉพาะราย (Facultative Reinsurance)

  เป็นการรับประกันภัยต่อประเภทที่ไม่มีการทำสัญญาตกลงกันไว้ล่วงหน้า
  โดยพิจารณาคัดเลือกรับงานเป็นภัยๆ หรือเป็นรายกรมธรรม์ไป
  ทั้งนี้เบี้ยประกันภัยต่อที่ได้จากการรับประกันภัยแบบเฉพาะรายมีสัดส่วนร้อยละ 5.1
  ของเบี้ยประกันภัยต่อรับสุทธิในปัจจุบัน

2.  การรับประกันภัยต่อแบบทำสัญญาต่อกัน (Treaty Reinsurance)

  เป็นการรับประกันภัยประเภทที่มีการทำสัญญาการประกันภัยต่อกับบริษัทผู้เอาประกันภัยต่อไว้ล่วงหน้า

  สัญญาประกันภัยต่อที่สำคัญมี 2 ลักษณะ ดังนี้

1. สัญญาตามข้อตกลงของตลาด (Market Agreement)

  สัญญาตามข้อตกลงของตลาดนี้ส่วนใหญ่เป็นสัญญาแบบอัตราส่วนที่กลุ่มบริษัทฯ
  มีกับบริษัทประกันวินาศภัยและประกันชีวิตในประเทศเกือบทุกบริษัท
  โดยที่บริษัทคู่สัญญาจะส่งงานประกันภัยต่อให้ตามเงื่อนไขที่ได้ตกลงกันโดยมีวงเงินเอาประกันภัยต่อสูงสุดต่อกรมธรรม์กำหนดไว้ในสัญญา
  ในอัตราส่วนต่างๆ ดังนี้

รายละเอียดการรับประกันภัยต่อและการเอาประกันภัยต่อช่วงของสัญญาตามข้อตกลงของตลาด

+-----------------------------------------------------------------------+
|   เบี้ยประกันภัยต่อรับ                                                      |
+-----------------------------------------------------------------------+
| 1.  ร้อยละ 5 ของกรมธรรม์ประกันวินาศภัย (ไม่รวมรถยนต์ภาคสมัครใจ)               |
|     ที่บริษัทสมาชิกคู่สัญญาออกให้แก่ผู้เอาประกันภัยโดยตรงทุกฉบับตามเงื่อนไขที่ได้ตกลงกัน    |
|     (5% Quota Share)                                                  |
+-----------------------------------------------------------------------+
|   2. ร้อยละ 5 ถึง 10 ของสัญญาประกันภัยต่อแบบ 1^(st) Surplus และ 2^(nd)      |
|   Surplus ของการประกันชีวิต ที่บริษัทประกันชีวิตภายในประเทศประมาณครึ่งหนึ่งมีอยู่      |
+-----------------------------------------------------------------------+

  ไทยรี

+-------------------------------+--------+-----------------------------+
| เบี้ยประกันภัยต่อช่วง               |        | เบี้ยประกันภัยต่อรับสุทธิ           |
+-------------------------------+--------+-----------------------------+
| -   ประมาณร้อยละ 47-54 ของ (1) |        | - ประมาณร้อยละ 54 ของ (1)    |
|     เอาประกันภัยต               |        | บริษัทฯ จะเก็บความเสี่ยงภัยไว้เอง  |
| ่อช่วงกลับไปยังบริษัทสมาชิกตามข้อตกลง |        |                             |
+-------------------------------+--------+-----------------------------+
| -   ประมาณร้อยละ 3 ของ (2)     |        | - ประมาณร้อยละ 97 ของ (2)    |
|     เอาประกันภัย                |        | บริษัทฯ จะเก็บความเสี่ยงภัยไว้เอง  |
| ต่อช่วงกลับไปยังบริษัทประกันชีวิตจำนวน |        |                             |
|     5 ใน 12                   |        |                             |
|     ร                         |        |                             |
| ายที่มีข้อตกลงรับประกันภัยต่อช่วงกลับไป |        |                             |
+-------------------------------+--------+-----------------------------+

  ที่มาของสัญญาตามข้อตกลงของตลาดดังกล่าวเกิดจากวัตถุประสงค์ของการก่อตั้งบริษัทฯ
  เพื่อให้เป็นเครื่องมือในการเพิ่มขีดความสามารถในการรับความเสี่ยงภัยไว้ในประเทศให้มากขึ้น
  ส่งเสริมการใช้ความสามารถรับความเสี่ยงภัยภายในประเทศให้เกิดประสิทธิภาพมากที่สุดและเป็นศูนย์กลางการประมวลสถิติผลงานของธุรกิจประกันภัยในประเทศ
  จึงได้เกิดเป็นความร่วมมือของทุกฝ่ายและข้อตกลงของตลาดขึ้นมาที่ให้บริษัทประกันวินาศภัยในประเทศทุกบริษัท
  ทั้งที่จัดตั้งอยู่ในขณะนั้นและที่จัดตั้งขึ้นใหม่ในภายหลังต้องส่งงานประกันภัยต่อให้บริษัทฯ
  ในอัตราร้อยละ 5 ของกรมธรรม์ดังกล่าวทุกกรมธรรม์ที่ออกให้ผู้เอาประกันภัย

  นอกจากนี้
  ผลประโยชน์ที่เกิดขึ้นอย่างยิ่งต่อภาคธุรกิจประกันภัยของไทยอีกประการหนึ่งและเป็นเหตุผลให้บริษัทประกันวินาศภัยทุกแห่งยังคงร่วมมือกันจัดให้มีข้อตกลงของตลาดนี้อยู่ก็คือ
  ผลของสัญญาทำให้บริษัทฯ มีข้อมูลรายละเอียดของกรมธรรม์ทุกฉบับที่ออกในประเทศไทย
  สามารถนำไปประมวลผลสถิติงานประกันภัยของไทยพร้อมทั้งจัดให้มีบทวิเคราะห์
  วิจัยในแนวลึกเพื่อให้บริษัทประกันภัยต่างๆ
  นำไปใช้ประกอบการวางแผนและตัดสินใจทางธุรกิจได้ต่อไป
  ในขณะเดียวกันทางการคือสำนักงานคณะกรรมการกำกับและส่งเสริมการประกอบธุรกิจประกันภัย
  ยังสามารถนำข้อมูลสถิติดังกล่าวไปใช้เพื่อประโยชน์ในการปรับปรุงพิกัดอัตราเบี้ยประกันภัยให้เหมาะสมให้เกิดความเป็นธรรมต่อทุกฝ่าย
  ซึ่งบริการเหล่านี้เป็นบริการที่บริษัทฯ จัดให้โดยไม่คิดค่าใช้จ่าย

  หลังจากที่บริษัทฯ ได้รับประกันภัยต่อตามสัญญานี้แล้ว บริษัทฯ
  จะต้องเอาประกันภัยต่อช่วงกลับไปยังบริษัทคู่สัญญาดังกล่าวตามสัดส่วนที่ได้ตกลงกัน

  สรุปสาระสำคัญของสัญญาของงานตามข้อตกลงที่เป็นสัญญาประกันภัยต่อและประกันภัยต่อช่วงแบบอัตราส่วน
  (Quota Share) จะครอบคลุมการประกันภัยประเภทอัคคีภัย
  ภัยรถยนต์ภาคบังคับตามพระราชบัญญัติผู้ประสบภัยจากรถ พ.ศ. 2535
  ภัยขนส่งสินค้าทางทะเลและภัยอุบัติเหตุเบ็ดเตล็ด โดยมีข้อยกเว้นไม่รวมภัยบางประเภทไว้ด้วย
  ในสัญญามีการกำหนดสัดส่วนการเอาประกันภัยต่อและการประกันภัยต่อช่วงและวงเงินประกันภัยต่อสูงสุดต่อภัยไว้
  นอกจากนี้ยังมีข้อกำหนดอื่นๆ เช่น อัตราส่วนลด (Reinsurance Commission)
  วิธีการรายงานและวิธีการชำระเงิน เป็นต้น
  สัญญาจะมีอายุปีต่อปีสิ้นสุดตามปีปฏิทินและการต่ออายุจะเป็นไปโดยอัตโนมัติ
  ยกเว้นฝ่ายใดฝ่ายหนึ่งบอกเลิกสัญญาด้วยการแจ้งบอกเลิกล่วงหน้าในระยะเวลาที่กำหนด
  ซึ่งโดยทั่วไปจะกำหนดไว้ 3 เดือนก่อนสัญญาครบกำหนด

  ในด้านการประกันชีวิตก็เช่นเดียวกัน
  ไทยรีประกันชีวิตซึ่งเป็นบริษัทย่อยมีสัญญาตามข้อตกลงกับบริษัทประกันชีวิตเกือบทุกบริษัทในประเทศที่จะส่งงานประกันภัยต่อตามสัญญามาให้ในอัตราร้อยละ
  5 ถึง 10 ของสัญญาประกันชีวิตต่อแบบส่วนเกินขั้นที่ 1 (1^(st) Surplus Treaty)
  ซึ่งการประกันชีวิตต่อแบบ 1^(st) Surplus Treaty นี้
  เป็นสัญญาประกันชีวิตต่ออีกประเภทหนึ่งที่มีลักษณะสำคัญ คือ
  กำหนดให้ผู้เอาประกันภัยต่อจะต้องเอาประกันภัยต่อตามสัญญานี้เป็นลำดับแรกหลังจากที่หักส่วนที่รับเสี่ยงภัยไว้เองและส่วนที่เอาประกันภัยต่อแบบอัตราส่วน
  (Quota Share) ออกแล้ว หลังจากที่รับประกันภัยต่อมาแล้ว
  ไทยรีประกันชีวิตจะมีการเอาประกันภัยต่อช่วงกลับไปยังบริษัทประกันชีวิตคู่สัญญาบางรายที่มีข้อตกลงสัญญาประกันภัยต่อช่วงตามสัดส่วนที่ได้ตกลงกัน

  โดยทั้งนี้เบี้ยประกันภัยต่อรับสุทธิที่ได้จากสัญญาตามข้อตกลงของตลาดคิดเป็นสัดส่วนร้อยละ 7.0
  ของเบี้ยประกันภัยต่อรับสุทธิในปีปัจจุบัน ลดลงจากอัตราส่วนร้อยละ 8.3
  ของเบี้ยประกันภัยรับสุทธิในปี 2556 จากการที่มีบริษัทสมาชิกถอนตัวออกจากสัญญาจำนวนหนึ่ง
  จากการที่ผลการรับประกันภัยของสัญญาตามข้อตกลงของตลาด
  มีผลขาดทุนจำนวนมากจากผลของมหาอุทกภัยที่เกิดขึ้นในปี 2554

2. สัญญาอื่น

  เป็นสัญญาในเชิงการค้าโดยทั่วไปที่บริษัทฯ
  และบริษัทย่อยทำกับบริษัทประกันภัยทั่วไปทั้งในประเทศและต่างประเทศ
  ข้อแตกต่างระหว่างสัญญาอื่นกับสัญญาตามข้อตกลงของตลาดในสาระสำคัญ คือ
  ในสัญญาอื่นไม่มีข้อตกลงที่บริษัทฯ จะต้องเอาประกันภัยต่อช่วงกลับไปให้บริษัทคู่สัญญา โดยทั้งนี้
  เบี้ยประกันภัยต่อรับสุทธิที่ได้จากสัญญาอื่นมีสัดส่วนร้อยละ 87.8
  ของเบี้ยประกันภัยต่อรับสุทธิในปีปัจจุบัน

  จากนโยบายการทำธุรกิจของบริษัทฯ
  ในการเป็นบริษัทประกันภัยต่ออย่างแท้จริงด้วยการเน้นการรับความเสี่ยงภัยไว้เองให้มากที่สุด
  ลดการพึ่งพิงการประกันภัยต่อช่วงให้เหลือเพียงเท่าที่จำเป็นเท่านั้น
  นอกเหนือจากกรณีของการประกันภัยต่อช่วงตามสัญญาของงานตามข้อตกลงแล้ว บริษัทฯ
  จึงมีนโยบายที่จะรับความเสี่ยงภัยไว้เองทั้งหมด
  ซึ่งการรับความเสี่ยงภัยไว้เองในอัตราที่สูงและมาจากหลายช่องทางเช่นนี้
  อาจก่อให้เกิดผลกระทบต่อฐานะการเงินของบริษัทฯ ได้ หากเกิดมหันตภัยรายใหญ่ขึ้น ฉะนั้น
  เพื่อเป็นการบริหารความเสี่ยงและป้องกันผลกระทบดังกล่าวไว้ก่อน บริษัทฯ
  จึงได้จัดให้มีการซื้อประกันภัยประเภทคุ้มครองความเสียหายส่วนเกิน (Excess of Loss
  Protection) เพื่อควบคุมจำกัดจำนวนค่าเสียหายส่วนที่บริษัทฯ
  จะต้องรับผิดชอบไว้เองให้อยู่ในจำนวนที่เหมาะสมกับฐานะทางการเงินของกิจการและสภาพตลาดในขณะนั้น
  ซึ่งวงเงินความเสียหายที่บริษัทฯ จะต้องรับผิดชอบเองสูงสุดในปัจจุบันจะไม่เกิน 90
  ล้านบาทต่อภัย/เหตุการณ์สำหรับการประกันอัคคีภัย ไม่เกิน 30
  ล้านบาทสำหรับการประกันภัยทางทะเล และไม่เกิน 50 ล้านบาทสำหรับการประกันภัยเบ็ดเตล็ด
  ซึ่งหากเกิดความเสียหายต่อครั้งในจำนวนที่เกินกว่านี้สามารถเรียกร้องเอาจากผู้รับประกันภัยต่อช่วงได้

  ด้านการชดใช้ค่าสินไหมทดแทนระหว่างบริษัทผู้เอาประกันภัยต่อกับบริษัทผู้รับประกันภัยต่อภายหลังจากที่ผู้เอาประกันภัยต่อได้ตกลงจ่ายชดใช้ให้กับผู้เรียกร้องไปแล้วนั้น
  จะขึ้นอยู่กับประเภทของการประกันภัยต่อว่าเป็นการประกันภัยต่อประเภทใด
  หากเป็นการประกันภัยต่อแบบเฉพาะราย
  ผู้เอาประกันภัยต่อจะเรียกเก็บค่าสินไหมทดแทนในส่วนที่ผู้รับประกันภัยต่อต้องรับผิดชอบเป็นรายการๆ
  ไป แต่หากเป็นการประกันภัยต่อแบบมีสัญญาต่อกัน
  การเรียกเก็บค่าสินไหมทดแทนจะขึ้นอยู่กับจำนวนเงินที่ผู้รับประกันภัยต่อจะต้องชำระแต่ละครั้ง
  ถ้าจำนวนเงินที่จะต้องเรียกเก็บเป็นเงินไม่มาก ผู้เอาประกันภัยต่อจะไม่เรียกเก็บในทันที
  แต่จะรวมสะสมยอดไว้จัดทำเป็นงบบัญชีหักกลบลบหนี้กับค่าเบี้ยประกันภัยต่อและค่านายหน้าประกันภัยต่อ
  เหลือเป็นยอดสุทธิเรียกเก็บกันเดือนละครั้งหรือไตรมาสละครั้งตามแต่จะตกลงกันไว้ในข้อสัญญา
  แต่หากจำนวนค่าสินไหมทดแทนที่เรียกเก็บกันนี้มีจำนวนเงินที่สูงถึงจำนวนที่กำหนดไว้ในข้อสัญญาเรื่องวงเงินค่าสินไหมทดแทนเรียกเก็บทันที
  (Cash Call Limit) แล้ว
  ผู้เอาประกันภัยต่อสามารถเรียกให้ผู้รับประกันภัยต่อชำระค่าสินไหมทดแทนในส่วนที่ตนเองต้องรับผิดชอบได้ทันทีเป็นครั้งๆ
  ไป ซึ่งวิธีการทั้งหมดนี้ใช้กับการประกันภัยต่อช่วงด้วย

1.  การตลาดและการแข่งขัน

  ลักษณะตลาดประกันภัยต่อด้านวินาศภัยของไทยสามารถแบ่งกลุ่มผู้ดำเนินธุรกิจออกได้เป็นสองกลุ่ม
  คือ

1.  บริษัทประกันวินาศภัยในประเทศที่ดำเนินธุรกิจรับประกันภัยต่อควบคู่ไปด้วย มีส่วนแบ่งตลาดในปี
    2557 ประมาณร้อยละ 13.9 ซึ่งงานส่วนใหญ่ที่รับจะเป็นการแลกเปลี่ยนงานระหว่างกันเท่านั้น
    เพราะโดยทั่วไปบริษัทประกันวินาศภัยส่วนใหญ่ยินดีที่จะทำประกันภัยต่อกับบริษัทประกันภัยต่อมืออาชีพมากกว่า
    ทั้งนี้เพื่อเป็นการป้องกันปัญหาข้อมูลความลับลูกค้าของตนรั่วไหล

2.  บริษัทประกันภัยต่อมืออาชีพที่ทำธุรกิจประกันภัยต่อเพียงอย่างเดียว ซึ่งได้แก่ ไทยรี
    และบริษัทประกันภัยต่อต่างประเทศที่เข้ามารับงานในประเทศไทยอีกกว่าร้อยบริษัท
    ซึ่งมีส่วนแบ่งตลาดในปี 2557 ประมาณร้อยละ 86.1

  แม้ว่าธุรกิจประกันภัยโดยรวม จะได้รับผลกระทบจากภาวะมหาอุทกภัยในช่วง 3 ปีที่ผ่านมา
  การเติบโตของตลาดประกันภัยและประกันภัยต่อของไทยยังเป็นไปด้วยดี
  โดยได้รับประโยชน์จากอัตราเบี้ยประกันภัยและการทำประกันภัยที่เพิ่มสูงขึ้น
  โดยเฉพาะการประกันภัยทรัพย์สิน ประกันภัยอุบัติเหตุส่วนบุคคล และประกันสุขภาพ
  ซึ่งจากข้อมูลเบื้องต้นของสำนักงานคณะกรรมการกำกับและส่งเสริมการประกอบธุรกิจประกันภัย
  (คปภ.) จากสมาคมประกันชีวิตไทย เบี้ยประกันภัยรับโดยตรงของการประกันวินาศภัยในปี 2557
  มีมูลค่าตลาดรวมทั้งสิ้นประมาณ 205,248 ล้านบาท เพิ่มขึ้นจากปี 2556 ร้อยละ 1.0
  ในจำนวนนี้มีการเอาประกันภัยต่อออกไปจำนวน 59,647 ล้านบาท ลดลงร้อยละ 1.8
  สำหรับการประกันชีวิต ในปี 2557 ธุรกิจประกันชีวิตมีเบี้ยประกันภัยรับโดยตรงทั้งสิ้น 503,850
  ล้านบาท ขยายตัวจากระยะเวลาเดียวกันของปีก่อนร้อยละ 14.2
  ในจำนวนนี้มีการเอาประกันภัยต่อออกไปจำนวน 8,135 ล้านบาท เพิ่มขึ้นจากปี 2556 ร้อยละ
  13.5

+-------------------------+--------+-----+-----+--------+-----+-----+
|                         | กา     |     |     | การปร  |     |     |
|                         | รประกัน |     |     | ะกันชีวิต |     |     |
|                         | วินาศภัย |     |     |        |     |     |
+-------------------------+--------+-----+-----+--------+-----+-----+
|                         | ล้านบาท | สัด  | ร้อ  | ล้านบาท | สัด  | ร้อ  |
|                         |        | ส่วน | ยละ |        | ส่วน | ยละ |
+-------------------------+--------+-----+-----+--------+-----+-----+
| เบี้ยประกันภัยรับโดยตรง      | 2      | 10  |     | 5      | 10  |     |
|                         | 05,248 | 0.0 |     | 03,850 | 0.0 |     |
+-------------------------+--------+-----+-----+--------+-----+-----+
| เบี้ยประกันภัยต่อ            | 59,647 | 2   | 10  | 8,135  | 1.6 | 10  |
|                         |        | 9.1 | 0.0 |        |     | 0.0 |
+-------------------------+--------+-----+-----+--------+-----+-----+
| - ภายในประเทศ           |        |     |     |        |     |     |
+-------------------------+--------+-----+-----+--------+-----+-----+
| เบี้ยประกันภัยต่อรับของบริษัทฯ  | 4,713  | 2.3 | 7.9 | 1,624  | 0.3 | 2   |
|                         |        |     |     |        |     | 0.0 |
+-------------------------+--------+-----+-----+--------+-----+-----+
|   เบี้ยประกัน              | 8,263  | 4.0 | 1   |        |     |     |
| ภัยต่อรับของบริษัทประกันภัยอื่นๆ |        |     | 3.9 |        |     |     |
+-------------------------+--------+-----+-----+--------+-----+-----+
| - ต่างประเทศ             | 46,671 | 2   | 7   |        |     |     |
|                         |        | 2.7 | 8.2 |        |     |     |
+-------------------------+--------+-----+-----+--------+-----+-----+

  ที่มา : - สำนักงาน คปภ., สมาคมประกันชีวิต และบริษัทไทยรับประกันภัยต่อ จำกัด (มหาชน)

  จากตารางข้างต้นจะเห็นได้ว่า ในทุกๆ 100 บาทของเบี้ยประกันวินาศภัยรับโดยตรงของไทยในปี
  2557 จะมีการเอาประกันภัยต่อออกไปจำนวน 29.1 บาท
  ในจำนวนนี้เป็นการเอาประกันภัยต่อกับบริษัทในประเทศสัดส่วนร้อยละ 21.8 และที่เหลือร้อยละ
  78.2 เอาประกันภัยต่อกับบริษัทประกันภัยต่อในต่างประเทศ โดยที่บริษัทฯ
  มีส่วนแบ่งในตลาดประกันภัยต่อด้านวินาศภัยร้อยละ 7.9 สำหรับการประกันชีวิตนั้น
  มีการเอาประกันภัยต่อในสัดส่วนร้อยละ 1.6
  ของเบี้ยประกันภัยรับโดยตรงและส่วนใหญ่เป็นการเอาประกันภัยต่อกับต่างประเทศ โดยบริษัทฯ
  มีส่วนแบ่งในตลาดประกันภัยต่อด้านประกันชีวิตร้อยละ 20.0

  ภาวะการแข่งขันของตลาดประกันภัยต่อของไทยที่เป็นตลาดหลักของบริษัทฯ
  ยังอยู่ในภาวะที่มีการแข่งขันไม่รุนแรงมากนัก
  บริษัทประกันภัยต่อต่างประเทศที่เคยรับงานจากประเทศไทยและได้รับผลกระทบจากมหันตภัยน้ำท่วมในปี
  2554 จึงได้ทยอยถอนตัวจากตลาดเมืองไทยที่เป็นตลาดขนาดเล็กไป
  หรือที่ยังทำธุรกิจอยู่ก็เข้มงวดหรือเลือกรับงานมากขึ้น ทำให้บริษัทฯ
  ยังมีโอกาสในการขยายตลาดได้อีกมาก
  กอปรกับความมีศักยภาพในการแข่งขันที่ดีโดยอาศัยความได้เปรียบที่มีอยู่หลายประการ อาทิ

  1. เป็นบริษัทในประเทศเพียงแห่งเดียวที่ดำเนินกิจการเฉพาะการประกันภัยต่อ
  และก่อตั้งขึ้นด้วยการสนับสนุนทั้งจากภาครัฐและเอกชน
  มีบริษัทประกันชีวิตและบริษัทประกันวินาศภัยที่ประกอบธุรกิจในประเทศไทยในปัจจุบันจำนวน 35
  บริษัทเป็นผู้ถือหุ้น ซึ่งบริษัทต่างๆ เหล่านี้คือลูกค้าที่สำคัญของบริษัทฯ

  2. มีสัญญาระหว่างบริษัทฯ กับบริษัทประกันวินาศภัยทุกบริษัทในประเทศ
  ในการที่จะเอาประกันภัยต่อกับบริษัทฯ ในสัดส่วนร้อยละ 5
  ของทุกกรมธรรม์ของการประกันวินาศภัยเกือบทุกประเภท สำหรับการประกันชีวิต
  มีข้อตกลงที่จะส่งงานในสัดส่วนระหว่างร้อยละ 5 หรือ 10 ของการประกันภัยต่อแบบส่วนเกินขั้นที่
  1 (1^(st) Surplus Treaty) ที่บริษัทประกันชีวิตมีอยู่

  3. สำนักงาน คปภ.
  มีนโยบายชัดเจนที่จะให้มีการเก็บความเสี่ยงภัยไว้เองในประเทศให้มากที่สุดเท่าที่จะทำได้
  ด้วยการกำหนดวงเงินขั้นต่ำที่ต้องเก็บความเสี่ยงภัย ไว้ในประเทศของการประกันอัคคีภัย
  การประกันภัยสินค้าทางทะเล และการประกันภัยเบ็ดเตล็ดให้เพิ่มขึ้นเป็นระยะๆ
  จึงนับเป็นโอกาสของบริษัทฯ ในการขยายงาน

  4. ความสัมพันธ์ระหว่างบริษัทฯ กับลูกค้าที่เป็นไปด้วยดีและยั่งยืน
  ประกอบกับความเข้าใจลึกซึ้งถึงสภาพตลาดประกันภัยในประเทศที่เป็นตลาดหลัก ทำให้บริษัทฯ
  สามารถตอบสนองความต้องการของลูกค้าได้อย่างมีประสิทธิภาพ

5.  บริษัทฯ มีฐานะทางการเงินที่เข้มแข็ง
    และยังมีนโยบายที่จะเพิ่มขนาดของเงินกองทุนขึ้นเป็นระยะๆ เพื่อรองรับการเจริญเติบโต
    เป็นที่ยอมรับโดยทั่วไปจากลูกค้าทั้งในและต่างประเทศ

  อย่างไรก็ตาม บริษัทฯ จะใช้หลักความระมัดระวังในการเลือกรับงาน
  ไม่มุ่งเน้นเพียงด้านการขยายการเติบโตของเบี้ยประกันภัยเพียงอย่างเดียว
  แต่จะมุ่งสอดแทรกเข้าไปรับงานที่ดีเพิ่มขึ้นเพื่อสร้างผลกำไรเป็นสำคัญ ฐานลูกค้าของบริษัทฯ
  มีทั้งลูกค้าในและต่างประเทศ โดยฐานลูกค้าในประเทศของบริษัทฯ
  ที่เป็นฐานลูกค้าหลักประกอบด้วย
  บริษัทประกันวินาศภัยและบริษัทประกันชีวิตทุกบริษัทที่ประกอบธุรกิจในประเทศไทยรวม 78 บริษัท
  แยกเป็นบริษัทประกันวินาศภัย 55 บริษัท และบริษัทประกันชีวิต 23 บริษัท
  บริษัทเหล่านี้ครึ่งหนึ่งนอกเหนือจากการเป็นลูกค้าของบริษัทฯ แล้ว ยังเป็นผู้ถือหุ้นอีกด้วย
  ซึ่งช่วยเสริมสร้างฐานการตลาดของบริษัทฯ ให้มีความมั่นคงยิ่งขึ้น นอกจากนี้ บริษัทฯ
  ยังมีฐานลูกค้าที่เป็นบริษัทประกันสุขภาพในประเทศอีก 2 แห่ง
  และบริษัทต่างประเทศซึ่งเป็นบริษัทประกันภัยหรือบริษัทประกันภัยต่อในประเทศแถบเอเชียอีกจำนวนหนึ่ง
  การดำเนินธุรกิจของบริษัทฯ เกือบทั้งหมดจะเป็นการติดต่อโดยตรงโดยไม่ผ่านนายหน้า
  และในช่วง 4 ปีที่ผ่านมามีการรับประกันภัยต่อจากลูกค้า
  ในสัดส่วนของเบี้ยประกันภัยต่อรับสูงกว่าร้อยละ 10 ของเบี้ยประกันภัยรับรวมของกลุ่มบริษัทฯ
  (ในปี 2557 มีจำนวน 2 ราย สัดส่วนรวมร้อยละ 56.8 ของเบี้ยประกันภัยต่อรับรวม ส่วนในปี
  2556 มีจำนวน 1 ราย สัดส่วนร้อยละ 47.1 ของเบี้ยประกันภัยต่อรับรวม)

1.  การจัดหาผลิตภัณฑ์หรือบริการ

    1.  แหล่งที่มาของเงินทุน

        บริษัทฯ มีแหล่งที่มาของเงินลงทุนจากสองแหล่ง ได้แก่
        ส่วนของผู้ถือหุ้นและจากกระแสเงินสดจากการดำเนินงาน บริษัทฯ
        ไม่มีนโยบายการจัดหาเงินทุนจากการกู้ยืมหรือจากภายนอก
        อย่างไรก็ตามในการดำเนินธุรกิจประกันภัยนั้นก็เช่นเดียวกับสถาบันการเงินอื่นที่จำเป็นต้องมีฐานเงินกองทุนที่เพียงพอที่จะรองรับการดำเนินธุรกิจและการขยายตัวทางธุรกิจ
        ฉะนั้นการจัดหาเงินทุนเพื่อสนับสนุนการขยายธุรกิจด้วยการเพิ่มทุนหรือวิธีการอื่นอาจจะมีความจำเป็นต้องดำเนินการเป็นระยะๆ
        ไป

    2.  นโยบายการลงทุน

        นโยบายการลงทุนของบริษัทฯ จะยึดหลักของความระมัดระวัง
        โดยคำนึงถึงการบริหารความเสี่ยงและผลตอบแทนจากการลงทุนเป็นสำคัญ
        โดยไม่มุ่งหวังที่จะให้เกิดผลตอบแทนสูงสุด
        แต่มุ่งให้ได้รับผลตอบแทนที่สม่ำเสมอในระยะยาว มีสภาพคล่องที่เหมาะสม
        สอดคล้องกับกระแสเงินสดรับทั้งในปัจจุบันและอนาคต
        และมีการควบคุมความเสี่ยงให้อยู่ในระดับต่ำ
        ตลอดจนมีการปฏิบัติตามข้อกำหนดของทางสำนักงาน คปภ.
        นโยบายการลงทุนจะมีการสอบทานอย่างสม่ำเสมอเพื่อตอบสนองกับสภาวะตลาดทางการเงินและการลงทุนที่
        เคลื่อนไหวอย่างรวดเร็วในปัจจุบัน

    3.  หลักเกณฑ์ที่สำคัญที่เกี่ยวข้องกับการประกอบธุรกิจประกันภัย

  บริษัทฯ
  ประกอบธุรกิจประกันภัยและประกันชีวิตซึ่งกำกับดูแลโดยสำนักงานคณะกรรมการกำกับและส่งเสริมการประกอบธุรกิจประกันภัย
  (สำนักงาน คปภ.) โดยได้มีการออกหลักเกณฑ์ต่างๆ
  เพื่อควบคุมให้บริษัทประกันภัยดำเนินธุรกิจด้วยความโปร่งใสและดำรงไว้ซึ่งสถานะการเงินที่สามารถรับผิดชอบต่อผู้ทำประกันภัยได้ในอนาคต
  โดยหลักเกณฑ์ที่สำคัญตามพระราชบัญญัติประกันวินาศภัยและพระราชบัญญัติประกันชีวิต
  สามารถสรุปได้ดังต่อไปนี้

+----------------+-------------------------+--------------------------+
| หลักเกณฑ์        | พระราชบัญญัติประกันวินาศภัย   | พระราชบัญญัติประกันชีวิต       |
+================+=========================+==========================+
| หลักทรัพย์วางประก | ประเภทละไม่น้อยกว่า 3.5    | ไม่น้อยกว่า 20 ล้านบาท       |
| ันไว้กับนายทะเบียน | ล้านบาท                  |                          |
+----------------+-------------------------+--------------------------+
| กา             | ต้องจัดสรรเงินสำรองดังนี้     | ต้องจัดสรรเงินสำรองดังนี้      |
| รจัดสรรเงินสำรอง |                         |                          |
|                | (1)                     | (1)                      |
|                | เงินสำรองสำหรับเบี้ยประกันภ  | เงินสำรองประกันภัยสำหรับกร   |
|                | ัยที่ยังไม่ตกเป็นรายได้ของบริษัท | มธรรม์ประกันภัยที่มีความผูกพันอยู่ |
|                |                         |                          |
|                | (2)                     | (2) เงินสำรองอื่น           |
|                | เง                      |                          |
|                | ินสำรองสำหรับค่าสินไหมทดแทน |                          |
|                |                         |                          |
|                | (3)                     |                          |
|                | เง                      |                          |
|                | ินสำรองเพื่อการอื่นตามที่กำหนด |                          |
+----------------+-------------------------+--------------------------+
| การวางเ        | วางเง                   | วางเงินสำรองประกันภัยไ      |
| งินสำรองประกันภัย | ินสำรองสำหรับเบี้ยประกันภัยไว | ว้กับนายทะเบียนเป็นมูลค่าร้อยละ |
|                | ้กับนายทะเบียนเป็นมูลค่าร้อยละ | 25                       |
|                | 25                      | ของจำนวนเงินสำ            |
|                | ของจำนวนเงินสำรองสำหรับเ  | รองประกันภัยที่ปรากฏในรายงาน |
|                | บี้ยประกันภัยที่ปรากฎในรายงาน | ดังต่อไปนี้                  |
|                | ดังต่อไปนี้                 |                          |
|                |                         | (1)                      |
|                |   (1)                   | รายงาน                   |
|                |   รายงานก               | การดำรงเงินกองทุนรายไตรมาส |
|                | ารดำรงเงินกองทุนรายไตรมาส | ไตรมาสที่ 2                |
|                |   ไตรมาสที่ 2             |                          |
|                |                         | (2)                      |
|                |   (2)                   | รายงานฐ                  |
|                |   รายงานฐา              | านะการเงินและกิจการของบริษัท |
|                | นะการเงินและกิจการของบริษัท | ไตรมาสที่ 4                |
|                |   ไตรมาสที่ 4             |                          |
|                |                         | (3)                      |
|                |   (3)                   | ราย                      |
|                |   รายง                  | งานการดำรงเงินกองทุนประจำปี |
|                | านการดำรงเงินกองทุนประจำปี |                          |
|                |                         | บริษัทต้องหักด               |
|                | บริษัทต้อง                 | ้วยจำนวนเงินให้กู้ยืมโดยมีกรมธร |
|                | หักด้วยจำนวนเงินสำรองสำหรับ | รม์ประกันภัยของบริษัทเป็นประกัน |
|                | เบี้ยประกันภัยสำหรับการประกัน |                          |
|                | ภัยอุบัติเหตุการเดินทางที่มีระยะ |                          |
|                | เวลาและความคุ้มครองน้อยกว่า |                          |
|                | 1 เดือน                  |                          |
|                | และก                    |                          |
|                | ารประกันภัยทางทะเลและขนส่ง |                          |
+----------------+-------------------------+--------------------------+
| ก              | อัตราส่วนเงินกอง           | อัตราส่วนเงินก              |
| ารดำรงเงินกองทุน | ทุนต่อเงินกองทุนที่ต้องดำรงไว้ต | องทุนต่อเงินกองทุนที่ต้องดำรงไว |
|                | ามกฎหมายต้องไม่ต่ำกว่าร้อยละ | ้ตามกฎหมายต้องไม่ต่ำกว่าร้อยละ |
| (CAR ratio)    | 125 ในปี                 | 125 ในปี                  |
|                | 2555และไม่ต่ำกว่าร้อยละ 140 | 2555และไม่ต่ำกว่าร้อยละ 140  |
|                | ตั้งแต่ปี 2556 เป็นต้นไป      | ตั้งแต่ปี 2556 เป็นต้นไป       |
+----------------+-------------------------+--------------------------+

  ประเภทของทรัพย์สินที่วางเป็นประกันหรือจัดสรรไว้เป็นเงินสำรองนั้นกฎหมายกำหนดว่าจะต้องเป็นเงินสด
  พันธบัตรรัฐบาลหรือทรัพย์สินอื่นตามที่กฎหมายประกาศกำหนดไว้

  นโยบายในการดำรงอัตราส่วนที่สำคัญของธุรกิจของบริษัทฯ จะต้องไม่ต่ำกว่าเกณฑ์ที่
  กฎหมายกำหนดและสามารถเทียบเคียงได้กับมาตรฐานสากล โดยอัตราส่วนใดที่บริษัทฯ
  พิจารณาแล้วเห็นว่ามีความสำคัญต่อฐานะและความมั่นคงของบริษัทฯ ด้วยแล้ว บริษัทฯ
  จะรักษาไว้ให้อยู่ในระดับสูง

  ในด้านสภาพคล่อง บริษัทฯ
  มีนโยบายมุ่งให้สามารถดำรงสภาพคล่องในอัตราที่เหมาะสมด้วยการจัดเตรียมแหล่งเงินไม่ว่าจะได้จากกระแสเงินสดรับและจากสินทรัพย์สภาพคล่องให้สามารถรองรับกับความต้องการใช้เงินได้ในทุกสภาวการณ์

2.  งานที่ยังไม่ได้ส่งมอบ

  -ไม่มี-

3.  ปัจจัยความเสี่ยง

    บริษัทฯ ได้ตระหนักถึงปัจจัยความเสี่ยงต่างๆ
    อันอาจจะเกิดขึ้นและส่งผลกระทบต่อการประกอบธุรกิจ
    จึงได้มีการจัดทำการบริหารความเสี่ยงองค์กร (Enterprise Risk Management)
    ขึ้นและเริ่มนำมาใช้ในปี 2552 บริษัทฯ
    ได้จัดตั้งคณะกรรมการบริหารความเสี่ยงให้เข้ามาดูแลรับผิดชอบในเรื่องดังกล่าวตั้งแต่ปี 2553
    เป็นต้นมา

    บริษัทฯ
    ได้กำหนดระดับความเสี่ยงรวมที่ยอมรับได้ขององค์กรในแต่ละปีเพื่อนำไปใช้ประกอบการกำหนดกลยุทธ์
    นโยบายการดำเนินงาน และการตัดสินใจต่างๆ ของบริษัทฯ
    การบริหารความเสี่ยงองค์กรของบริษัทฯ
    มุ่งเน้นการระบุความเสี่ยงหลักขององค์กรอย่างครบถ้วน มีการประเมินความเสี่ยง
    วิเคราะห์ความเชื่อมโยงของความเสี่ยง สร้างดัชนีชี้วัดความเสี่ยงสำหรับความเสี่ยงหลัก
    กำหนดมาตรการบริหารความเสี่ยงเพื่อควบคุมความสูญเสียที่อาจจะเกิดขึ้นให้อยู่ในระดับที่บริษัทฯ
    ยอมรับได้ และประเมินประสิทธิผลของมาตรการควบคุมความเสี่ยงอย่างต่อเนื่อง บริษัทฯ
    มีการติดตามดูแลความเสี่ยงหลักอย่างสม่ำเสมอและจัดให้มีการประชุมคณะกรรมการบริหารความเสี่ยงทุกไตรมาส
    บริษัทฯ
    มุ่งเน้นให้มีการเรียนรู้จากเหตุการณ์ความสูญเสียที่เกิดขึ้นเพื่อนำไปใช้ในปรับปรุงมาตรการบริหารความเสี่ยงและดัชนีชี้วัดความเสี่ยงในอนาคต

    การบริหารความเสี่ยงถูกนำมาใช้ในกิจกรรมหลักของบริษัทฯ
    ไม่ว่าจะเป็นการกำหนดอัตราเบี้ยประกันภัย การรับประกันภัย การออกแบบและพัฒนาผลิตภัณฑ์
    การจัดการค่าสินไหมทดแทน การออกแบบโครงสร้างการประกันภัยต่อ
    และการจัดสรรสินทรัพย์และการลงทุน นอกจากนี้แล้ว
    การบริหารความเสี่ยงยังถูกนำเข้าไปพิจารณาประกอบการกำหนดงบประมาณและการวัดผลประกอบการ
    มีการนำต้นทุนของความเสี่ยงมาพิจารณาประกอบกับต้นทุนในการบริหารจัดการ ค่าใช้จ่าย
    ความสูญเสียจากการรับประกันภัย ผลตอบแทนจากการลงทุน
    และผลประโยชน์อื่นที่จะได้รับควบคู่กัน บริษัทฯ เน้นการกำหนดนโยบาย กลยุทธ์
    และการดำเนินงานที่พิจารณาความเสี่ยงประกอบการตัดสินใจ (Risk-Based Decision
    Making)
    และเชื่อมั่นว่าการบริหารความเสี่ยงองค์กรจะสร้างความได้เปรียบทางการแข่งขันและความยั่งยืนให้กับองค์กรในระยะยาว

  ความเสี่ยงหลักของธุรกิจประกันภัยต่อ สามารถแบ่งออกได้ดังนี้

1.  ความเสี่ยงด้านกลยุทธ์ (Strategic Risk)

  ความเสี่ยงด้านกลยุทธ์เป็นความเสี่ยงอันเนื่องมาจากการดำเนินนโยบาย การกำหนดแผนกลยุทธ์
  แผนการดำเนินงาน และการนำไปปฏิบัติที่ไม่เหมาะสม
  หรือไม่สอดคล้องกับปัจจัยภายในและสภาพแวดล้อมภายนอก ซึ่งอาจส่งผลกระทบต่อรายได้
  เงินกองทุน ภาพลักษณ์ และความมั่นคงของบริษัทฯ

  แนวทางการบริหารความเสี่ยง

  บริษัทฯ ได้จัดให้มีการจัดทำแผนกลยุทธ์ประจำปีที่สอดคล้องกับแผนกลยุทธ์ระยะยาวของบริษัทฯ
  โดยคณะกรรมการของบริษัทฯ มีส่วนร่วมในการพิจารณากลั่นกรองให้ความเห็นชอบอนุมัติแผน
  บริษัทฯ
  ยังมีกระบวนการควบคุมติดตามดูแลในทุกลำดับขั้นอย่างใกล้ชิดเพื่อให้การดำเนินการเป็นไปตามแผนงานและกลยุทธ์ที่กำหนดไว้
  แผนกลยุทธ์ดังกล่าวจะถูกทบทวนอย่างสม่ำเสมอเพื่อให้สอดคล้องกับสภาวการณ์ที่เปลี่ยนไป

  บริษัทฯ ยังได้นำหลักวิชาการ ข้อมูลสถิติ และประสบการณ์ตลอดระยะเวลากว่า 36 ปี
  มาใช้ในการวิเคราะห์และประเมินความเสี่ยง เพื่อให้บริษัทฯ
  สามารถบริหารจัดการและควบคุมความเสี่ยงด้านกลยุทธ์ให้อยู่ในระดับที่ยอมรับได้ บริษัทฯ
  มุ่งเน้นการลดรับงานประกันภัยทรัพย์สินที่มีทุนประกันภัยต่อรายสูงและมีการกระจุกตัวของภัย
  เนื่องจากความเสียหายที่เกิดขึ้นแต่ละครั้งของงานเหล่านี้จะส่งผลกระทบต่อผลการดำเนินงานเป็นอย่างมาก
  บริษัทฯ
  จึงได้ปรับเปลี่ยนนโยบายการรับงานไปมุ่งเน้นงานรับประกันภัยส่วนบุคคลที่มีทุนประกันภัยต่อรายต่ำและมีการกระจายตัวของภัยสูง
  เพื่อให้ผลการดำเนินงานมีความมั่นคงมากขึ้น นอกจากนี้แล้ว บริษัทฯ
  ยังมีการหาช่องทางทางการตลาดใหม่
  พัฒนารูปแบบและวิธีการให้บริการแก่ลูกค้าให้เกิดประสิทธิภาพและประสิทธิผลตามสภาวะของตลาดที่เปลี่ยนแปลงไป
  พัฒนาและปรับเปลี่ยนโครงสร้างองค์กร กระบวนการ
  และระบบสารสนเทศให้เหมาะสมกับการดำเนินธุรกิจมากยิ่งขึ้น
  เน้นการทำตลาดเชิงรุกด้วยต้นทุนการดำเนินงานที่ต่ำ
  อีกทั้งมุ่งเน้นการเสริมสร้างและพัฒนาบุคลากรทุกระดับให้มีคุณภาพ เพื่อที่จะช่วยนำพาบริษัทฯ
  ให้เติบโตไปข้างหน้าได้อย่างมั่นคงและยั่งยืน

1.  ความเสี่ยงจากการพึ่งพิงลูกค้ารายใหญ่ (Customer Diversification Risk)

    บริษัทฯ มีเบี้ยประกันภัยรับจากบริษัทประกันวินาศภัยรายหนึ่งเกินกว่าร้อยละ 20
    ของมูลค่าเบี้ยประกันภัยรับรวมของกลุ่มบริษัทฯ
    การสูญเสียเบี้ยประกันภัยรับดังกล่าวไปย่อมจะส่งผลกระทบต่อรายได้และผลการดำเนินงานของบริษัทฯ
    อย่างมีนัยสำคัญ

    การรับประกันภัยต่อด้านประกันวินาศภัยของลูกค้ารายดังกล่าวนั้น
    ส่วนใหญ่เป็นกรมธรรม์พิเศษที่ให้ความคุ้มครองในระยะยาว เมื่อบริษัทฯ
    ทำสัญญารับประกันภัยต่อจากบริษัทประกันภัยแล้ว บริษัทฯ
    จะได้รับชำระเบี้ยประกันภัยต่อครั้งเดียวล่วงหน้าทั้งจำนวนและทยอยรับรู้เบี้ยประกันภัยเป็นรายได้ตลอดอายุของสัญญากรมธรรม์
    โดยปกติแล้วการยกเลิกสัญญาประกันภัยต่อประเภทนี้มักจะไม่เกิดขึ้น

  แนวทางการบริหารความเสี่ยง

บริษัทฯ มีนโยบายในการขยายธุรกิจกับบริษัทประกันวินาศภัยรายอื่นๆ
เพื่อให้มีการกระจายแหล่งที่มาของรายได้มากยิ่งขึ้นและลดการพึ่งพิงเบี้ยประกันภัยต่อรับจากบริษัทใดบริษัทหนึ่งมากจนเกินไปในอนาคต

2.  ความเสี่ยงด้านความเพียงพอของเงินกองทุน (Capital Availability Risk)

    สำนักงานคณะกรรมการกำกับและส่งเสริมการประกอบธุรกิจประกันภัย
    ได้กำหนดให้บริษัทประกันภัยต้องปฏิบัติตามกรอบการดำรงเงินกองทุนตามระดับความเสี่ยง
    (Risk Based Capital: RBC)
    และกำหนดให้บริษัทประกันภัยมีอัตราส่วนความเพียงพอของเงินกองทุน (Capital Adequacy
    Ratio: CAR) ไม่ต่ำกว่าร้อยละ 140
    การดำรงเงินกองทุนตามระดับความเสี่ยงนี้มีวัตถุประสงค์เพื่อให้บริษัทประกันภัยมีการบริหารจัดการความเสี่ยงที่ดี
    มีเงินกองทุนที่เพียงพอ
    สามารถรองรับความเสียหายที่เบี่ยงเบนไปจากที่คาดการณ์ไว้หากเกิดเหตุการณ์ที่ไม่คาดหวังขึ้น

  แนวทางการบริหารความเสี่ยง

บริษัทฯ
มีการระบุความเสี่ยงและมาตรการในการบริหารความเสี่ยงสำหรับความเพียงพอของเงินกองทุนโดยการพิจารณาถึงปัจจัยต่างๆ
ที่จะมีผลกระทบต่อเงินกองทุนที่บริษัทฯ มีอยู่ (Total Capital Available)
และเงินกองทุนที่มารองรับความเสี่ยงด้านการประกันภัย ความเสี่ยงด้านตลาด
ความเสี่ยงด้านเครดิต และความเสี่ยงด้านการกระจุกตัว (Total Capital Required)
และนำปัจจัยเหล่านี้ไปประกอบการวางแผนและการดำเนินการในกิจกรรมหลักของบริษัทฯ
ไม่ว่าจะเป็นการรับประกันภัย การออกแบบและพัฒนาผลิตภัณฑ์ การกำหนดอัตราเบี้ยประกันภัย
การจัดการค่าสินไหมทดแทน การประกันภัยต่อ และการลงทุน เพื่อให้บริษัทฯ
มีความมั่นคงทางการเงินและดำรงเงินกองทุนอย่างเพียงพอ ณ วันที่ 31 ธันวาคม
2557อัตราส่วนความเพียงพอของเงินกองทุนของบริษัทฯ ก่อนการตรวจสอบจากผู้สอบบัญชีอยู่ที่ร้อยละ
158

2.  ความเสี่ยงด้านปฏิบัติการ (Operational Risk)

  ความเสี่ยงด้านปฏิบัติการเป็นความเสี่ยงอันเนื่องมาจากความไม่เพียงพอ
  หรือการขาดการกำกับดูแลกิจการหรือการควบคุมภายในที่ดีของกระบวนการปฏิบัติงาน บุคลากร
  ระบบของบริษัทฯ หรือเหตุการณ์ภายนอก อาทิเช่น การขาดความรู้ ความเชี่ยวชาญ
  และทักษะของพนักงาน การสูญเสียผู้บริหารหรือพนักงานที่มีความสำคัญ
  ประสิทธิภาพของกระบวนการทำงาน สิทธิ์การเข้าถึงข้อมูลและความปลอดภัยของข้อมูล
  ความทันสมัยของข้อมูล การกระจายอำนาจ หน้าที่ ความรับผิดชอบ
  ความเหมาะสมของเกณฑ์การวัดผลการปฏิบัติงาน ซึ่งจะส่งผลกระทบต่อรายได้
  ผลกำไรและเงินกองทุนของบริษัท

  แนวทางการบริหารความเสี่ยง

  บริษัทฯ
  มีการบริหารความเสี่ยงด้านการปฏิบัติการโดยมีการแบ่งแยกหน้าที่ของคณะกรรมการและฝ่ายบริหารอย่างชัดเจน
  มีการจัดทำแผนผังอำนาจดำเนินการเพื่อใช้เป็นคู่มือปฏิบัติงานอย่างเป็นลายลักษณ์อักษร
  เพื่อให้ทุกฝ่ายทราบถึงอำนาจดำเนินการหรืออำนาจตัดสินใจในเรื่องต่างๆ ในทุกระดับ
  มีการติดตามดูแลให้การดำเนินงานเป็นไปตามนโยบายและแผนที่วางไว้
  มีกระบวนการทำงานที่มีประสิทธิภาพ สามารถตรวจสอบได้
  และมีระบบการควบคุมภายในที่มีประสิทธิผล มีความเป็นอิสระและมีการตรวจสอบอย่างสม่ำเสมอ
  นอกจากนี้แล้ว บริษัทฯ
  ยังจัดให้มีการจัดทำรายงานการปฏิบัติตามกฎเกณฑ์ของกฎหมายและข้อบังคับเพื่อนำเสนอต่อคณะกรรมการตรวจสอบเป็นประจำทุกไตรมาสด้วย

  เนื่องจากข้อมูลมีความสำคัญยิ่งต่อการดำเนินธุรกิจ บริษัทฯ
  จึงได้จัดให้มีระบบรักษาความปลอดภัยของข้อมูลที่มีความสำคัญต่อการดำเนินงาน
  และระบบสำรองข้อมูลเพื่อรองรับเหตุฉุกเฉินอันอาจจะเกิดขึ้น
  ทั้งยังมีข้อกำหนดและระเบียบวิธีปฏิบัติอย่างชัดเจนในเรื่องนโยบายการรักษาความปลอดภัยของข้อมูลและระบบข้อมูลเพื่อป้องกันการสูญหายหรือรั่วไหล
  นอกจากนี้แล้ว บริษัทฯ ยังให้มีการบริหารจัดการความต่อเนื่องทางธุรกิจ (Business
  Continuity Management) และแผนความต่อเนื่องทางธุรกิจ (Business Continuity
  Plan)
  ขึ้นเพื่อรองรับต่อภาวะฉุกเฉินที่อาจเกิดขึ้นโดยไม่คาดคิดและส่งผลกระทบต่อการดำเนินธุรกิจของบริษัทฯ

  ธุรกิจประกันวินาศภัยเป็นธุรกิจที่ต้องอาศัยบุคลากรที่มีความชำนาญและประสบการณ์ในสายงาน
  ซึ่งเป็นปัจจัยหลักที่เกื้อหนุนต่อความมีประสิทธิภาพของบริการและผลิตภัณฑ์ของบริษัท
  การขยายตัวของธุรกิจประกันภัยในประเทศไทยก่อให้เกิดความต้องการผู้เชี่ยวชาญในประเทศที่มีความรู้และประสบการณ์จำนวนมาก
  จึงมีความเป็นไปได้ที่บุคลากรของบริษัทฯ
  จะได้รับข้อเสนอที่ดึงดูดใจและย้ายไปทำงานให้กับบริษัทอื่น ดังนั้น
  ความเสี่ยงด้านบุคลากรเนื่องมาจากการขาดพนักงานที่มีความชำนาญและประสบการณ์
  อาจทำให้บริษัทฯ มีความสามารถในการแข่งขันลดลง
  หรืออาจก่อให้เกิดผลเสียหายต่อการดำเนินธุรกิจได้ ฝ่ายบริหารจึงได้ออกมาตรการต่างๆ
  เพื่อรองรับ
  มีการพัฒนาขีดความสามารถของบุคลากรอย่างเป็นระบบและต่อเนื่องเพื่อสร้างกำลังคนทดแทน
  มีกิจกรรมเสริมสร้างขวัญกำลังใจ สร้างบรรยากาศให้เหมาะแก่การทำงาน
  มีการพิจารณาผลตอบแทนให้เหมาะสมและเป็นธรรมในระดับที่สามารถเทียบเคียงได้กับบริษัทอื่นในธุรกิจ
  นอกจากนี้ ยังมีมาตรการเสริมเพื่อมุ่งรักษาพนักงานหลักไว้ อาทิเช่น
  มีการเสนอขายหุ้นเพิ่มทุนแก่พนักงาน (ESOP) ในปี 2539
  และมีการจัดสรรใบสำคัญแสดงสิทธิอายุ 5 ปีที่จะซื้อหุ้นสามัญของบริษัทฯ
  ให้แก่พนักงานระดับบริหารของบริษัทฯ และบริษัทย่อยอีกครั้งหนึ่งในปี 2544

3.  ความเสี่ยงด้านการประกันภัย (Insurance Risk)

  ความเสี่ยงด้านการประกันภัยเป็นความเสี่ยงอันเนื่องมาจากการดำเนินกิจกรรมการประกันภัย
  เช่น ความเพียงพอของอัตราเบี้ยประกันภัย การกระจุกตัวของภัย
  การบันทึกเงินสำรองประกันภัยและเงินสำรองค่าสินไหมทดแทน การพิจารณารับประกันภัย
  มหันตภัย พฤติกรรมของผู้ถือกรมธรรม์ การพัฒนาผลิตภัณฑ์ เป็นต้น

  แนวทางการบริหารความเสี่ยง

  บริษัทฯ
  มุ่งเน้นการเสริมสร้างและพัฒนาความรู้ควบคู่ไปกับการยึดมั่นในวินัยการรับประกันภัยของบุคลากรที่ทำงานเกี่ยวข้องกับการรับประกันภัย
  บริษัทฯ รับความเสี่ยงโดยพิจารณาความสมดุลของภัยต่างๆ
  โดยกระจายความเสี่ยงภัยตามภูมิศาสตร์และปัจจัยเสี่ยงที่เกี่ยวข้อง ความสมดุลของงานที่บริษัทฯ
  รับเสี่ยงภัยจะยืดหยุ่นไปตามสภาพตลาดที่เปลี่ยนแปลงไปในแต่ละช่วงจังหวะเวลาตามวงจรธุรกิจ
  นอกจากนี้ บริษัทฯ
  ยังได้จัดทำคู่มือในการรับประกันภัยที่มีมาตรฐานสูงขึ้นโดยอาศัยหลักวิชาการและข้อมูลสถิติที่ทันสมัย
  มีการปรับปรุงคู่มือให้เหมาะสมกับสภาพแวดล้อมของตลาดอยู่เสมอ
  และมีมาตรการดูแลตรวจสอบให้มีการปฏิบัติตามคู่มือการพิจารณารับประกันภัยและมาตรฐานต่างๆ
  ที่เกี่ยวข้องอย่างเคร่งครัด

  บริษัทฯ
  ได้มีการปรับปรุงมาตรการบริหารความเสี่ยงด้านภัยธรรมชาติภายหลังจากการเกิดเหตุการณ์น้ำท่วมในปลายปี
  2554 โดยมีการปรับปรุงคู่มือการรับประกันภัยต่อในการรับประกันภัยน้ำท่วม แผ่นดินไหว
  และลมพายุ
  มีการกำหนดวงเงินรับประกันภัยต่อสถานที่เอาประกันภัยที่ผันแปรตามระดับความเสี่ยงสำหรับภัยน้ำท่วมและแผ่นดินไหว
  มีการกำหนดวงเงินรับประกันภัยต่อนิคมอุตสาหกรรม ต่อพื้นที่กรุงเทพฯและปริมณฑล ต่อจังหวัด
  ต่อภาคและต่อลุ่มน้ำ ตามลักษณะของแต่ละความเสี่ยงภัยธรรมชาติ
  และยังมีการติดตามความเสี่ยงภัยสะสมเป็นประจำทุกเดือน
  หากพบว่ามีการรับประกันภัยถึงระดับร้อยละ 75 ของวงเงินรับประกันภัยที่กำหนดไว้
  จะมีการนำข้อมูลมาพิจารณาอีกครั้งว่าจะต้องมีการออกมาตรการเพิ่มเติมหรือไม่ บริษัทฯ
  ยังได้จัดทำแบบจำลองเพื่อประเมินความเสียหายจากการรับประกันภัย
  ปรับการซื้อประกันภัยความเสียหายส่วนเกิน ซื้อประกันภัยต่อสำหรับภัยทั่วไปและภัยธรรมชาติ
  รวมทั้งมีการศึกษามหันตภัยใหม่ที่อาจเกิดขึ้นในอนาคตอีกด้วย

  บริษัทฯ เน้นการดำรงเงินกองทุนให้มีความเพียงพอตามกฏหมาย
  บริษัทได้ซื้อประกันภัยต่อแบบความเสียหายส่วนเกิน (Excess of Loss Protection)
  เพื่อเป็นเครื่องมือในการป้องกันและควบคุมความเสี่ยงของภัยที่รับไว้เอง
  ไม่ให้เกิดความผันผวนซึ่งอาจกระทบต่อฐานะการเงินของบริษัทฯ บริษัทฯ
  มีนโยบายอนุรักษ์นิยมในการตั้งเงินสำรองเพื่อให้เพียงพอต่อความเสี่ยงและภาระผูกพันในอนาคต
  มีการนำความรู้และสถิติต่างๆ
  ที่มีอยู่มาใช้เพื่อในการวางกลยุทธ์ทางการตลาดเพื่อมุ่งเน้นเจาะตลาดที่ยังมีผลกำไร
  มีแนวโน้มการเจริญเติบโตดี พัฒนาและนำผลิตภัณฑ์ใหม่สู่ตลาดเพื่อเพิ่มฐานรายได้

4.  ความเสี่ยงด้านตลาด (Market Risk)

  ความเสี่ยงด้านตลาดเป็นความเสี่ยงอันเนื่องมาจากการเปลี่ยนแปลงอัตราดอกเบี้ย
  อัตราแลกเปลี่ยนเงินตราต่างประเทศ ราคาตราสารอนุพันธ์ในตลาดเงินและตลาดทุน
  ราคาสินทรัพย์ ราคาอสังหาริมทรัพย์ ซึ่งจะมีผลทำให้เกิดความผันผวนต่อรายได้
  มูลค่าของสินทรัพย์และหนี้สินทางการเงิน และเงินกองทุนของบริษัทฯ

  แนวทางการบริหารความเสี่ยง

  การลงทุนของบริษัทฯ
  อยู่ภายใต้ขอบเขตและข้อกำหนดของสำนักงานคณะกรรมการกำกับและส่งเสริมการประกอบธุรกิจประกันภัย
  ตามพระราชบัญญัติประกันวินาศภัยและพระราชบัญญัติประกันชีวิต พ.ศ. 2551
  ซึ่งได้กำหนดชนิดของหลักทรัพย์ที่อนุญาตให้ลงทุน
  รวมทั้งควบคุมสัดส่วนของการลงทุนในหลักทรัพย์ใดหลักทรัพย์หนึ่งไว้

  บริษัทฯ ได้จัดทำแผนการลงทุนเพื่อให้ผู้ที่เกี่ยวข้องนำไปปฏิบัติ
  แผนดังกล่าวได้รับการปรับปรุงให้สอดคล้องกับสถานการณ์และสภาพเศรษฐกิจ นอกจากนี้แล้ว
  บริษัทฯ ได้จัดให้มีกระบวนการพิจารณาการลงทุนอย่างรอบคอบ
  และมีนโยบายที่จะหลีกเลี่ยงการลงทุนในหลักทรัพย์ที่มีความเสี่ยงสูงประเภทหลักทรัพย์เก็งกำไร
  และเน้นการลงทุนในสินทรัพย์ที่มีคุณภาพและให้ผลตอบแทนที่แน่นอนสม่ำเสมอ บริษัทฯ
  ยังมีการติดตามและวิเคราะห์ความผันผวนของตราสารที่ลงทุนอันเนื่องมาจากปัจจัยต่างๆ
  อย่างต่อเนื่องและสม่ำเสมอเพื่อนำมาใช้ประกอบการตัดสินใจลงทุนให้เหมาะสมกับสภาวการณ์
  ดังนั้น โอกาสที่บริษัทฯ จะสูญเสียเงินลงทุนไปทั้งหมดจึงมีความเป็นไปได้น้อย นอกจากนี้แล้ว
  งานด้านการลงทุนของบริษัทฯ ยังได้รับการดูแลอย่างใกล้ชิดจากคณะกรรมการและฝ่ายบริหาร
  เนื่องจากรายได้จากการลงทุนถือเป็นรายได้หลักส่วนหนึ่งของบริษัทฯ

5.  ความเสี่ยงด้านเครดิต (Credit Risk)

  ความเสี่ยงด้านเครดิตเป็นความเสี่ยงอันเนื่องมาจากการทำสัญญากับคู่สัญญาซึ่งอาจจะไม่สามารถปฏิบัติตามสัญญาที่ได้ตกลงไว้
  หรือการที่คู่สัญญาถูกปรับอันดับเครดิตความน่าเชื่อถือ ทำให้บริษัทฯ
  มีความเสี่ยงหากบริษัทคู่สัญญาไม่ชำระค่าสินไหมทดแทนได้ตามสัญญาหรือเกิดความล่าช้า
  และอาจก่อให้เกิดหนี้ค้างชำระหรือหนี้สูญ
  ซึ่งอาจมีผลกระทบต่อกระแสเงินสดและกำไรสุทธิของบริษัทฯ
  หากไม่สามารถเรียกร้องสินไหมทดแทนจากบริษัทประกันภัยต่อได้

  แนวทางการบริหารความเสี่ยง

  บริษัทฯ
  มีการวิเคราะห์คุณภาพและความสามารถในการชำระหนี้ของผู้รับประกันภัยต่อช่วงและผู้ออกตราสาร
  และทบทวนฐานะทางการเงินของผู้รับประกันภัยต่อและผู้ออกตราสารเป็นประจำสม่ำเสมอและปรับเปลี่ยนให้เหมาะสมกับสภาวการณ์
  โดยได้กำหนดเป็นนโยบายที่จะเอาประกันภัยต่อกับบริษัทประกันภัยในต่างประเทศและลงทุนในตราสารหนี้เอกชนเฉพาะบริษัทที่มีฐานะทางการเงินที่มั่นคงสูงที่ได้รับการจัดอันดับความน่าเชื่อถือตั้งแต่ระดับ
  A ขึ้นไปเท่านั้น

6.  ความเสี่ยงด้านสภาพคล่อง (Liquidity Risk)

  ความเสี่ยงด้านสภาพคล่องเป็นความเสี่ยงอันเนื่องมาจากการที่บริษัทประกันภัยไม่สามารถชำระหนี้สินและภาระผูกพันเมื่อถึงกำหนด
  เนื่องจากไม่สามารถเปลี่ยนสินทรัพย์เป็นเงินสดได้
  หรือสามารถจัดหาเงินมาชำระได้แต่ด้วยต้นทุนที่สูงเกินกว่าระดับที่ยอมรับได้
  ซึ่งอาจส่งผลกระทบต่อรายได้และเงินสำรองของบริษัทฯ

  แนวทางการบริหารความเสี่ยง

  บริษัทฯ มีการบริหารสินทรัพย์และหนี้สินให้มีความสอดคล้องกัน
  มีการกระจายตัวของสินทรัพย์และหนี้สิน
  ลงทุนในหลักทรัพย์ที่มีสภาพคล่องให้สอดคล้องกับลักษณะของหนี้สินและภาระผูกพันอย่างเหมาะสม
  และดูแลให้มีสินทรัพย์สภาพคล่องที่เพียงพอหากมีความจำเป็นต้องใช้เงินสด นอกจากนี้ บริษัทฯ
  ยังเน้นให้มีการดำรงฐานะสภาพคล่องในระดับที่สูงกว่าข้อบังคับของสำนักงาน คปภ.

7.  ความเสี่ยงที่จะเกิดใหม่ (Emerging Risk)

  ความเสี่ยงที่จะเกิดใหม่เป็นความสูญเสียที่เกิดขึ้นจากความเสี่ยงที่ยังไม่ได้ปรากฏขึ้นในปัจจุบันแต่อาจจะเกิดขึ้นได้ในอนาคตเนื่องจากสภาวะแวดล้อมที่เปลี่ยนไป
  ความเสี่ยงประเภทนี้เป็นความเสี่ยงที่เกิดขึ้นอย่างช้าๆ ยากที่จะระบุได้
  มีความถี่ของการเกิดต่ำแต่เมื่อเกิดขึ้นแล้วจะส่งผลกระทบอย่างรุนแรง
  ความเสี่ยงที่จะเกิดใหม่นี้มักจะถูกระบุขึ้นมาจากการคาดการณ์บนพื้นฐานของการศึกษาจากหลักฐานที่มีปรากฏอยู่
  ความเสี่ยงที่จะเกิดใหม่นี้มักจะเป็นผลมาจากการเปลี่ยนแปลงทางการเมือง กฎหมาย สังคม
  เทคโนโลยี สภาพแวดล้อมทางกายภาพ หรือการเปลี่ยนแปลงตามธรรมชาติ
  ในบางครั้งผลกระทบของความเสี่ยงประเภทนี้อาจจะไม่สามารถระบุได้ในปัจจุบัน เช่น
  ปัญหาที่เกิดขึ้นจากนาโนเทคโนโลยี อาหารที่ทำมาจากผลิตผลที่มีการปรับแต่งทางพันธุกรรม
  หรือการเปลี่ยนแปลงของสภาวะภูมิอากาศ เป็นต้น

  แนวทางการบริหารความเสี่ยง

  บริษัทฯ
  รวบรวมข้อมูลที่เกี่ยวข้องความเสี่ยงที่กำลังจะเกิดใหม่และทำการวิเคราะห์อยู่อย่างต่อเนื่อง
  เพื่อทำความเข้าใจและหาวิธีการในการจำกัดผลกระทบที่จะมีต่อองค์กรได้อย่างเหมาะสม บริษัทฯ
  มีการทบทวน ข้อความความคุ้มครองในกรมธรรม์ ตลอดจนกระบวนการการรับประกันภัย
  การกำหนดอัตราเบี้ยประกันภัย รวมทั้งการพัฒนาผลิตภัณฑ์ใหม่
  เพื่อให้มั่นใจว่าความเสี่ยงที่จะเกิดใหม่ได้ถูกนำมาพิจารณาแล้ว

4.  ทรัพย์สินที่ใช้ในการประกอบธุรกิจ

    1.  ทรัพย์สินถาวรหลักที่บริษัทและบริษัทย่อยใช้ในการประกอบธุรกิจ ณ วันที่ 31 ธันวาคม
        2557ประกอบด้วย

+----------------------------+-------------+-------+------------------+
| ประเภท/ลักษณะทรัพย์สิน         | ล           | มูล    | ภาระผูกพัน         |
|                            | ักษณะกรรมสิทธิ | ค่าสุทธิ |                  |
|                            |             |       |                  |
|                            |             | (ล้า   |                  |
|                            |             | นบาท) |                  |
+============================+=============+=======+==================+
| ที่ดินเนื้อที่ 130.8              |   บร        | 82.61 | ไม่มี              |
| ตารางวาและอาคารสำนักงานสูง 6 | ิษัทเป็นเจ้าของ |       |                  |
| ชั้น 2                       |             |       |                  |
| อาค                        |             |       |                  |
| ารตั้งอยู่ที่โครงการปรีชาคอมเพล็กซ์ |             |       |                  |
| ถนนรัชดาภิเษก ห้วยขวาง        |             |       |                  |
| กรุงเทพฯ                    |             |       |                  |
| ใช้เป็นสำนักงานใหญ่ของบริษัทฯ    |             |       |                  |
+----------------------------+-------------+-------+------------------+
|   ที่ดินเนื้อที่ 65 ตารางวา       | บริษัทย       | 35.62 | เป็นหลักทรัพย์ค้ำประ  |
|   และอาคารสำนักงานสูง 6 ชั้น   | ่อยเป็นเจ้าของ |       | กันสินเชื่อจากธนาคาร |
|   ตั้งอยู่ที่โครงการปรีชาคอมเพล็กซ์ |             |       |                  |
|   ถนนรัชดาภิเษก ห้วยขวาง      |             |       |                  |
|   กรุงเทพฯ                  |             |       |                  |
|   ใช้เป็นสำนักงานของบริษัทย่อยอื่น |             |       |                  |
+----------------------------+-------------+-------+------------------+
|   ที่ดินเนื้อที่ 63 ตารางวา       | บริษัทย       | 42.41 | ไม่มี              |
|   และอาคารสำนักงานสูง 6 ชั้น   | ่อยเป็นเจ้าของ |       |                  |
|   ตั้งอยู่ที่โครงการปรีชาคอมเพล็กซ์ |             |       |                  |
|   ถนนรัชดาภิเษก ห้วยขวาง      |             |       |                  |
|   กรุงเทพฯ                  |             |       |                  |
|   ใช้เป็นสำนักงานของบริษัท      |             |       |                  |
|   ไทยรีประกันชีวิต จำกัด(มหาชน) |             |       |                  |
|   และบริษัทย่อยอื่น             |             |       |                  |
+----------------------------+-------------+-------+------------------+
|   ที่ดินเนื้อที่ 67.6 ตารางวา     | บริษัทย       | 32.78 | ไม่มี              |
|   และอาคารสำนักงานสูง 6 ชั้น   | ่อยเป็นเจ้าของ |       |                  |
|   ตั้งอยู่ที่โครงการปรีชาคอมเพล็กซ์ |             |       |                  |
|   ถนนรัชดาภิเษก ห้วยขวาง      |             |       |                  |
|   กรุงเทพฯ กรุงเทพฯ          |             |       |                  |
|   อาคารอยู่ระหว่างรอการปรับปรุง |             |       |                  |
|   ของบริษัทย่อยอื่น             |             |       |                  |
+----------------------------+-------------+-------+------------------+
|   ที่ดินเนื้อที่ 69.6 ตารางวา     | บริษัทย       | 37.31 | เป็นหลักทรัพย์ค้ำประ  |
|   และอาคารสำนักงานสูง 6 ชั้น   | ่อยเป็นเจ้าของ |       | กันสินเชื่อจากธนาคาร |
|   ตั้งอยู่ที่โครงการปรีชาคอมเพล็กซ์ |             |       |                  |
|   ถนนรัชดาภิเษก ห้วยขวาง      |             |       |                  |
|   กรุงเทพฯ กรุงเทพฯ          |             |       |                  |
|   อาคารอยู่ระหว่างรอการปรับปรุง |             |       |                  |
|   ของบริษัทย่อยอื่น             |             |       |                  |
+----------------------------+-------------+-------+------------------+
| ส                          |   บ         | 0.36  | ไม่มี              |
| ่วนปรับปรุงอาคารของสำนักงานเช่า | ริษัทและบริษัทย |       |                  |
| ตั้งอยู่ ณ โครงการปรีชาคอมเพล็กซ์ | ่อยเป็นเจ้าของ |       |                  |
| ถนนรัชดาภิเษก ห้วยขวาง        |             |       |                  |
| กรุงเทพฯ                    |             |       |                  |
| ใช้เป็นสำนักงานของบริษัทย่อยอื่น   |             |       |                  |
+----------------------------+-------------+-------+------------------+
|   รถยนต์                    | บริษัทและ     | 5.99  | มีสัญญาเช          |
|                            | บริษัทย่อยเป็นเ |       | ่าทางการเงินค้างจ่าย |
|                            | จ้าของ/เช่าซื้อ |       | จำนวน 0.3 ล้านบาท |
+----------------------------+-------------+-------+------------------+
| เ                          | บร          | 20.48 |   ไม่มี            |
| ครื่องตกแต่งและเครื่องใช้สำนักงาน | ิษัทเป็นเจ้าของ |       |                  |
+----------------------------+-------------+-------+------------------+
| เครื่องคอมพิวเตอร์และอุปกรณ์     | บ           | 9.67  | ไม่มี              |
|                            | ริษัทและบริษัทย |       |                  |
|                            | ่อยเป็นเจ้าของ |       |                  |
+----------------------------+-------------+-------+------------------+
| โปรแกรมคอมพิวเตอร์           | สิท          | 17.01 | ไม่มี              |
|                            | ธิในการใช้งาน |       |                  |
+----------------------------+-------------+-------+------------------+
|                            |             |       |                  |
+----------------------------+-------------+-------+------------------+
| รวม                        |             | 2     |                  |
|                            |             | 84.24 |                  |
+----------------------------+-------------+-------+------------------+

2.  นโยบายการลงทุนในบริษัทย่อยและบริษัทร่วม

  นอกเหนือจากการทำธุรกิจการรับประกันภัยต่อที่เป็นธุรกิจหลักแล้ว บริษัทฯ
  ยังมีแผนงานต่อเนื่องที่จะขยายฐานธุรกิจไปสู่ธุรกิจการเป็นผู้ให้บริการ (Service Provider)
  ในกิจกรรมที่เกี่ยวเนื่องกับการประกันภัย
  เพื่อทำให้รายได้ส่วนนี้เป็นเสาหลักต้นที่สี่เพิ่มขึ้นนอกเหนือจากรายได้จากการรับประกันภัยต่อด้านประกันวินาศภัย
  รายได้จากการรับประกันภัยต่อด้านการประกันชีวิตและรายได้จากการลงทุนที่มีอยู่เดิมแล้ว
  ซึ่งจะช่วยลดผลกระทบจากความผันผวนของผลการดำเนินงานได้เป็นอย่างดี ปัจจุบันบริษัทฯ
  ไม่มีบริษัทร่วม ส่วนบริษัทย่อยมีจำนวน 6
  แห่งที่ทำธุรกิจดังกล่าวนี้อยู่และสามารถช่วยสร้างฐานรายได้จากค่าธรรมเนียมบริการให้เติบโตขึ้นในอนาคต

  นอกจากบริษัทย่อยที่มีอยู่ในปัจจุบันแล้ว บริษัทฯ
  ยังมีนโยบายที่จะลงทุนเพิ่มเติมในธุรกิจหรือนวัตกรรมใหม่ๆ ที่เกี่ยวเนื่องกับการประกันภัยอยู่ต่อไป
  หากโอกาสอำนวย

3.  การประเมินราคาทรัพย์สิน

  บริษัทฯ มีนโยบายในการประเมินราคาที่ดินและอาคารที่ใช้เป็นสถานที่สำหรับประกอบธุรกิจ ทุก 3
  ปี โดยมีวัตถุประสงค์เพื่อใช้ในการคำนวณเงินกองทุนของบริษัทฯ
  ตามหลักการดำรงเงินกองทุนตามระดับความเสี่ยง (Risk Based Capital หรือ RBC)
  ซึ่งเป็นไปตามประกาศคณะกรรมการกำกับและส่งเสริมการประกอบธุรกิจประกันภัย 2 ฉบับ ดังนี้

1.  เรื่อง การประเมินราคาทรัพย์สินและหนี้สินของบริษัทประกันวินาศภัย พ.ศ. 2554

2.  เรื่อง กำหนดประเภทและชนิดของเงินกองทุน รวมทั้งหลักเกณฑ์ วิธีการ
    และเงื่อนไขในการคำนวณเงินกองทุนของบริษัทประกันวินาศภัย พ.ศ. 2554

  โดยในปี 2556 บริษัทฯ
  ได้ว่าจ้างผู้ประเมินอิสระเพื่อดำเนินการประเมินราคาที่ดินและอาคารที่ใช้เป็นสถานที่สำหรับประกอบธุรกิจ
  อย่างไรก็ตาม ผลการประเมินราคาทรัพย์สินตามที่กล่าวถึงข้างต้นนี้
  จะไม่มีผลต่อการปรับปรุงรายการทางบัญชี การทำรายการระหว่างกัน
  และการปรับโครงสร้างการดำเนินธุรกิจแต่อย่างใด ทั้งนี้ ตามนโยบายที่กล่าวถึงข้างต้น บริษัทฯ
  จะทำการประเมินครั้งถัดไปในปี 2559

5.  ข้อพิพาททางกฎหมาย

  บริษัทฯ ไม่มีข้อพิพาททางกฎหมายหรือคดีฟ้องร้องใดๆ
  ที่อยู่ระหว่างดำเนินคดีอันอาจมีผลกระทบต่อการดำเนินธุรกิจของบริษัทฯ
  หรือกระทบต่อสินทรัพย์และฐานะทางการเงินของบริษัทฯ อย่างมีนัยสำคัญ

6.  ข้อมูลทั่วไปและข้อมูลสำคัญอื่น

    1.  ข้อมูลทั่วไป

        1.  ข้อมูลทั่วไปของบริษัทฯ

+---------------------+------------------------------------------------+
| ชื่อบริษัท              | บริษัท ไทยรับประกันภัยต่อ จำกัด (มหาชน)               |
+---------------------+------------------------------------------------+
| ที่ตั้งสำนักงานใหญ่       | เลขที่ 48/23-24 ซอยรัชดาภิเษก 20 ถนนรัชดาภิเษก       |
|                     |                                                |
|                     | แขวงสามเสนนอก เขตห้วยขวาง กรุงเทพฯ 10310         |
+---------------------+------------------------------------------------+
| โทรศัพท์              | 0-2660-6111 0-2290-3111                        |
+---------------------+------------------------------------------------+
| โทรสาร              | 0-2660-6100 0-2290-3100                        |
+---------------------+------------------------------------------------+
| ประเภทธุรกิจ          | ดำเนินธุรกิจประกันภัยต่อ ด้านการประกันวินาศภัยทุกประเภท   |
+---------------------+------------------------------------------------+
| เลขทะเบียนบริษัท       | 0107536001729                                  |
+---------------------+------------------------------------------------+
| เว็บไซต์              | www.thaire.co.th                               |
+---------------------+------------------------------------------------+
| จำนวนและชนิดของ      | หุ้นสามัญจำนวน 4,214,993,832                      |
| หุ้นที่จำหน่ายได้แล้วทั้งหมด | หุ้น มูลค่าที่ตราไว้ หุ้นละ 1 บาท รวม 4,214,993,832 บาท |
+---------------------+------------------------------------------------+

2.  ข้อมูลทั่วไปของนิติบุคคลที่บริษัทฯ ถือหุ้นตั้งแต่ร้อยละ 10 ขึ้นไป

    1.  การถือหุ้นทางตรง

+---+-------------------+-----------------------------------------------+
| 1 | ชื่อบริษัท            | บริษัท ไทยรีประกันชีวิต จำกัด (มหาชน)                |
| . |                   |                                               |
+---+-------------------+-----------------------------------------------+
|   | ที่ตั้งสำนักงานใหญ่     | เลขที่ 48/15 ซอยรัชดาภิเษก 20 ถนนรัชดาภิเษก         |
|   |                   |                                               |
|   |                   | แขวงสามเสนนอก เขตห้วยขวาง กรุงเทพฯ 10310        |
+---+-------------------+-----------------------------------------------+
|   | โทรศัพท์            | 0-2660-1280                                   |
+---+-------------------+-----------------------------------------------+
|   | โทรสาร            | 0-2277-6227                                   |
+---+-------------------+-----------------------------------------------+
|   | ประเภทธุรกิจ        | ดำเนินธุรกิจประกันภัยต่อ ด้านการประกันชีวิตทุกประเภท     |
+---+-------------------+-----------------------------------------------+
|   | เลขทะเบียนบริษัท     | 0107554000241                                 |
+---+-------------------+-----------------------------------------------+
|   | จำนวนและชนิดของหุ้น  | หุ้นสามัญจำนวน 600,000,000                       |
|   | ที่จำหน่ายได้แล้วทั้งหมด |  หุ้น มูลค่าที่ตราไว้ หุ้นละ 1 บาท รวม 600,000,000 บาท |
+---+-------------------+-----------------------------------------------+
|   | สัดส               | ร้อยละ 41.50                                   |
|   | ่วนการถือหุ้นโดยบริษัทฯ |                                               |
+---+-------------------+-----------------------------------------------+

+---+-------------------+-----------------------------------------------+
| 2 | ชื่อบริษัท            | บริษัท ไทยรี เทรนนิ่ง จำกัด                         |
| . |                   |                                               |
+---+-------------------+-----------------------------------------------+
|   | ที่ตั้งสำนักงานใหญ่     | เลขที่ 48/16 ซอยรัชดาภิเษก 20 ถนนรัชดาภิเษก         |
|   |                   |                                               |
|   |                   | แขวงสามเสนนอก เขตห้วยขวาง กรุงเทพฯ 10310        |
+---+-------------------+-----------------------------------------------+
|   | โทรศัพท์            | 0-2276-7871                                   |
+---+-------------------+-----------------------------------------------+
|   | โทรสาร            | 0-2276-7872                                   |
+---+-------------------+-----------------------------------------------+
|   | ประเภทธุรกิจ        | ดำเนินธุรกิจด้านการฝึกอบรมและให้คำ                  |
|   |                   | ปรึกษาโดยเน้นกลุ่มลูกค้าที่เป็นบริษัทในธุรกิจประกันภัยเป็นหลัก |
+---+-------------------+-----------------------------------------------+
|   | เลขทะเบียนบริษัท     | 0105547129525                                 |
+---+-------------------+-----------------------------------------------+
|   | จำนวนและชนิดของหุ้น  | หุ้นสามัญจำนวน 100                               |
|   | ที่จำหน่ายได้แล้วทั้งหมด | ,000 หุ้น มูลค่าที่ตราไว้ หุ้นละ 5 บาท รวม 500,000 บาท |
+---+-------------------+-----------------------------------------------+
|   | สัดส               | ร้อยละ 100                                     |
|   | ่วนการถือหุ้นโดยบริษัทฯ |                                               |
+---+-------------------+-----------------------------------------------+

+---+-------------------+-----------------------------------------------+
| 3 | ชื่อบริษัท            | บริษัท ไทยรี เซอร์วิสเซส จำกัด                      |
| . |                   |                                               |
+---+-------------------+-----------------------------------------------+
|   | ที่ตั้งสำนักงานใหญ่     | เลขที่ 48/15-16 ซอยรัชดาภิเษก 20 ถนนรัชดาภิเษก      |
|   |                   |                                               |
|   |                   | แขวงสามเสนนอก เขตห้วยขวาง กรุงเทพฯ 10310        |
+---+-------------------+-----------------------------------------------+
|   | โทรศัพท์            | 0-2660-1234                                   |
+---+-------------------+-----------------------------------------------+
|   | โทรสาร            | 0-2276-8715                                   |
+---+-------------------+-----------------------------------------------+
|   | ประเภทธุรกิจ        | ดำเนินธุรกิจด้าน                                  |
|   |                   | การบริหารจัดการสินไหมทดแทนและบริการด้านสนับสนุนการปฏ |
|   |                   | ิบัติงานอื่นแก่ธุรกิจประกันภัย อาทิเช่น Call center เป็นต้น |
+---+-------------------+-----------------------------------------------+
|   | เลขทะเบียนบริษัท     | 0105549052511                                 |
+---+-------------------+-----------------------------------------------+
|   | จำนวนและชนิดของหุ้น  | หุ้นสามัญจำนวน 6,000,000                         |
|   | ที่จำหน่ายได้แล้วทั้งหมด |  หุ้น มูลค่าที่ตราไว้ หุ้นละ 10 บาท รวม 60,000,000 บาท |
+---+-------------------+-----------------------------------------------+
|   | สัดส               | ร้อยละ 100                                     |
|   | ่วนการถือหุ้นโดยบริษัทฯ |                                               |
+---+-------------------+-----------------------------------------------+

+---+-------------------+-----------------------------------------------+
| 4 | ชื่อบริษัท            | บริษัท อีเอ็มซีเอส ไทย จำกัด                        |
| . |                   |                                               |
+---+-------------------+-----------------------------------------------+
|   | ที่ตั้งสำนักงานใหญ่     | เลขที่ 183 อาคารรีเจ้นท์เฮาส์ ชั้น 10 ถนนราชดำริ       |
|   |                   |                                               |
|   |                   | แขวงลุมพินี เขตปทุมวัน กรุงเทพฯ 10330               |
+---+-------------------+-----------------------------------------------+
|   | โทรศัพท์            | 0-2650-5700                                   |
+---+-------------------+-----------------------------------------------+
|   | โทรสาร            | 0-2651-9091                                   |
+---+-------------------+-----------------------------------------------+
|   | ประเภทธุรกิจ        | ดำเนินธุรกิจให้บริการด้านคอมพ                       |
|   |                   | ิวเตอร์ในการจัดการค่าสินไหมรถยนต์และจัดทำสถิติที่เกี่ยวข้อง |
+---+-------------------+-----------------------------------------------+
|   | เลขทะเบียนบริษัท     | 0105543108248                                 |
+---+-------------------+-----------------------------------------------+
|   | จำนวนและชนิดของหุ้น  | หุ้นสามัญจำนวน 6,000,00                          |
|   | ที่จำหน่ายได้แล้วทั้งหมด | 0 หุ้น มูลค่าที่ตราไว้ หุ้นละ 5 บาท รวม 30,000,000 บาท |
+---+-------------------+-----------------------------------------------+
|   | สัดส่วนก            | ร้อยละ 69                                      |
|   | ารถือหุ้นโดยกลุ่มบริษัทฯ |                                               |
+---+-------------------+-----------------------------------------------+

+---+-------------------+-----------------------------------------------+
| 5 | ชื่อบริษัท            | บริษัท ที.ไอ.ไอ. จำกัด                            |
| . |                   |                                               |
+---+-------------------+-----------------------------------------------+
|   | สถานที่ตั้งสำนักงานใหญ่ | เลขที่ 3354/32 อาคารมโนรม ชั้น 10 ถนนพระราม 4     |
|   |                   |                                               |
|   |                   | แขวงคลองตัน เขตคลองเตย กรุงเทพฯ                 |
+---+-------------------+-----------------------------------------------+
|   | โทรศัพท์            | 0-2671-7440                                   |
+---+-------------------+-----------------------------------------------+
|   | โทรสาร            | 0-2671-7427                                   |
+---+-------------------+-----------------------------------------------+
|   | ประเภทธุรกิจ        | ดำเนินธุรกิจให้บริการฝึกอบรมด้านประกันภัย              |
+---+-------------------+-----------------------------------------------+
|   | เลขทะเบียนบริษัท     | 0105531078233                                 |
+---+-------------------+-----------------------------------------------+
|   | จำนวนและชนิดของหุ้น  | หุ้นสามัญจำนวน 215,000                           |
|   | ที่จำหน่ายได้แล้วทั้งหมด |  หุ้น มูลค่าที่ตราไว้หุ้นละ 100 บาท รวม 21,500,000 บาท |
+---+-------------------+-----------------------------------------------+
|   | สัดส               | ร้อยละ 20.30                                   |
|   | ่วนการถือหุ้นโดยบริษัทฯ |                                               |
+---+-------------------+-----------------------------------------------+

2.  การถือหุ้นทางอ้อม (ถือหุ้น 100% โดยบริษัท ไทยรี เซอร์วิสเซส จำกัด)

+---+-------------------+-----------------------------------------------+
| 1 | ชื่อบริษัท            | บริษัท ไทยรี ไลฟ์ แอสชัวรันซ์ โบรกเกอร์ จำกัด          |
| . |                   |                                               |
+---+-------------------+-----------------------------------------------+
|   | ที่ตั้งสำนักงานใหญ่     | เลขที่ 48/16 ซอยรัชดาภิเษก 20 ถนนรัชดาภิเษก         |
|   |                   |                                               |
|   |                   | แขวงสามเสนนอก เขตห้วยขวาง กรุงเทพฯ 10310        |
+---+-------------------+-----------------------------------------------+
|   | โทรศัพท์            | 0-2276-8586                                   |
+---+-------------------+-----------------------------------------------+
|   | โทรสาร            | 0-2277-6651                                   |
+---+-------------------+-----------------------------------------------+
|   | ประเภทธุรกิจ        | นายหน้าประกันชีวิต                                |
+---+-------------------+-----------------------------------------------+
|   | เลขทะเบียนบริษัท     | 0105553024071                                 |
+---+-------------------+-----------------------------------------------+
|   | จำนวนและชนิดของหุ้น  | หุ้นสามัญจำนวน 20,000 หุ้น มูลค่าที่ตราไว้ หุ้นละ 100     |
|   | ที่จำหน่ายได้แล้วทั้งหมด |                                               |
|   |                   |  บาท รวม 2,000,000 บาท                        |
+---+-------------------+-----------------------------------------------+
|   | สัดส               | ร้อยละ 100                                     |
|   | ่วนการถือหุ้นโดยบริษัทฯ |                                               |
+---+-------------------+-----------------------------------------------+

+---+-------------------+-----------------------------------------------+
| 2 | ชื่อบริษัท            | บริษัท ไทยรี แอคชัวเรียล คอนซัลติ้ง จำกัด              |
| . |                   |                                               |
+---+-------------------+-----------------------------------------------+
|   | ที่ตั้งสำนักงานใหญ่     | เลขที่ 48/15 ซอยรัชดาภิเษก 20 ถนนรัชดาภิเษก         |
|   |                   |                                               |
|   |                   | แขวงสามเสนนอก เขตห้วยขวาง กรุงเทพฯ 10310        |
+---+-------------------+-----------------------------------------------+
|   | โทรศัพท์            | 0-2276-9130                                   |
+---+-------------------+-----------------------------------------------+
|   | โทรสาร            | 0-2276-8714                                   |
+---+-------------------+-----------------------------------------------+
|   | ประเภทธุรกิจ        | ที่ปรึกษาด้านคณิตศาสตร์ประกันภัย                      |
+---+-------------------+-----------------------------------------------+
|   | เลขทะเบียนบริษัท     | 0105554004694                                 |
+---+-------------------+-----------------------------------------------+
|   | จำนวนและชนิดของหุ้น  | หุ้นสามัญจำนวน 20,000                            |
|   | ที่จำหน่ายได้แล้วทั้งหมด |  หุ้น มูลค่าที่ตราไว้ หุ้นละ 100 บาท รวม 2,000,000 บาท |
+---+-------------------+-----------------------------------------------+
|   | สัดส               | ร้อยละ 100                                     |
|   | ่วนการถือหุ้นโดยบริษัทฯ |                                               |
+---+-------------------+-----------------------------------------------+

3.  ข้อมูลทั่วไปของบุคคลอ้างอิง

+-------------------+--------------------------------------------------+
| นายทะเบียนหลักทรัพย์  | บริษัท ศูนย์รับฝากหลักทรัพย์ (ประเทศไทย) จำกัด            |
|                   |                                                  |
|                   | เลขที่ 62 อาคารตลาดหลักทรัพย์แห่งประเทศไทย             |
|                   |                                                  |
|                   | ถนนรัชดาภิเษก คลองเตย กรุงเทพฯ 10110                |
|                   |                                                  |
|                   | โทรศัพท์ 0-2229-2888 โทรสาร 0-2654-5427            |
+-------------------+--------------------------------------------------+
| ผู้สอบบัญชี           | นางสาวรัตนา จาละ ผู้สอบบัญชีรับอนุญาตเลขที่ 3734          |
|                   |                                                  |
|                   | บริษัท สำนักงาน อีวาย จำกัด                           |
|                   |                                                  |
|                   | (เดิมชื่อบริษัท สำนักงาน เอินส์ท แอนด์ ยัง จำกัด)           |
|                   |                                                  |
|                   |   เลขที่ 193/136-137 ชั้น 33 อาคารเลครัชดา ออฟฟิศ      |
|                   |   คอมเพล็กซ์                                       |
|                   |                                                  |
|                   | ถนนรัชดาภิเษกตัดใหม่ แขวงคลองเตย                     |
|                   |                                                  |
|                   | เขตคลองเตย กรุงเทพฯ10110                          |
|                   |                                                  |
|                   | โทรศัพท์ 0-2264-0777 โทรสาร 0-2264-0789-90         |
+-------------------+--------------------------------------------------+

2.  ข้อมูลสำคัญอื่น

  -ไม่มี-